**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ԿԱՄԱՎՈՐԱԿԱՆ ԳՈՐԾՈՒՆԵՈՒԹՅԱՆ ԵՎ ԿԱՄԱՎՈՐ ԱՇԽԱՏԱՆՔԻ ՄԱՍԻՆ**

**ԳԼՈՒԽ 1**

**ԸՆԴՀԱՆՈՒՐ ԴՐՈՒՅԹՆԵՐ**

**Հոդված 1. Օրենքի կարգավորման առարկան**

1. Սույն օրենքը կարգավորում է կամավորական գործունեության և կամավոր աշխատանքի հետ կապված հարաբերությունները, սահմանում կամավորական գործունեության և կամավոր աշխատանքի սկզբունքները, հիմնական նպատակները, սուբյեկտները, նրանց հիմնական իրավունքներն ու պարտականությունները, ինչպես նաև կամավորական գործունեության և կամավոր աշխատանքի կատարման իրավական հիմքերն ու առանձնահատկությունները:

**Հոդված 2. Կամավորական գործունեության և կամավոր աշխատանքի մասին օրենսդրությունը**

1. Կամավորական գործունեության և կամավոր աշխատանքի հետ կապված հարաբերությունները կարգավորվում են սույն օրենքով, այլ օրենքներով և իրավական ակտերով, ինչպես նաև Հայաստանի Հանրապետության միջազգային պայմանագրերով:

**Հոդված 3. Օրենքում օգտագործվող հիմնական հասկացությունները**

1. Սույն օրենքում օգտագործվում են հետևյալ հիմնական հասկացությունները.

1) **կամավորական գործունեություն՝** սույն մասի 5-րդ կետով սահմանված կազմակերպության կամավորության վրա հիմնված, հանրօգուտ, անվարձահատույց, ոչ պարտադիր կամ ոչ հարկադիր, սույն օրենքին համապատասխան իրականացվող գործունեություն.

2) **կամավոր՝** սույն օրենքով սահմանված կամավոր աշխատանքի մասին գրավոր պայմանագրով կամավոր աշխատանք կատարող Հայաստանի Հանրապետության քաղաքացի, օտարերկրյա քաղաքացի, քաղաքացիություն չունեցող անձ (այսուհետ՝ ֆիզիկական անձ).

3) **կամավոր աշխատանք՝** կամավորի, ինչպես նաև սույն մասի 4-րդ կետով սահմանված անձի կողմից կամավորության վրա հիմնված, հանրօգուտ, անվարձահատույց, ոչ պարտադիր կամ ոչ հարկադիր, սույն օրենքին համապատասխան կատարվող աշխատանք.

4) **կամավոր աշխատանք կատարող այլ անձ՝** սույն մասի 2-րդ կետի իմաստով կամավոր չհամարվող ֆիզիկական անձ, ով առանց կամավոր աշխատանքի մասին պայմանագրի` սույն օրենքով սահմանված կարգով կատարում է կամավոր աշխատանք և (կամ) կազմակերպում և (կամ) մասնակցում է սույն մասի 10-րդ կետով սահմանված կամավորական գործողության (ակցիայի):

5) **ոչ առևտրային կազմակերպություն կամ հիմնարկ կամ սույն օրենքի 6-րդ հոդվածի 4-րդ մասով սահմանված դեպքում` առևտրային կազմակերպություն կամ անհատ ձեռնարկատեր (այսուհետ՝ Կազմակերպություն)՝** սույն օրենքին համապատասխան կամավորներ և (կամ) կամավոր աշխատանք կատարող այլ անձանց հավաքագրող և նրանց կամավոր աշխատանքները կազմակերպող և (կամ) կամավոր աշխատանքների կատարման կարիքն ունեցող և (կամ) նրանց` կամավոր աշխատանքների նպատակաուղղող (այսուհետ՝ ներգրավող) Կազմակերպություն:

6) **կամավորական գործունեության և կամավոր աշխատանքի սուբյեկտ**՝ Կազմակերպություն, կամավոր, կամավոր աշխատանք կատարող այլ անձ.

7) **կամավոր աշխատանքի մասին պայմանագիր՝** կամավորի և Կազմակերպության միջև կամավոր աշխատանք կատարելու մասին գրավոր համաձայնություն.

8) **օգնություն ցուցաբերելու նպատակով կատարվող աշխատանք՝** ընտանեկան, ազգակցական, ընկերական կամ հարևանական հարաբերությունների հիման վրա կատարվող աշխատանք.

9) **կամավորական ծրագիր՝** կամավորական գործունեության և կամավոր աշխատանքի սուբյեկտների կողմից մշակվող և (կամ) իրականացվող, որոշակի խնդիրների լուծմանն ուղղված միջոցառումների համալիր.

10) **կամավորական գործողություն (ակցիա)՝** կամավորական գործունեության և կամավոր աշխատանքի սուբյեկտների կողմից սույն օրենքին համապատասխան իրականացվող մեկանգամյա և (կամ) մշտական բնույթ չկրող միջոցառում.

11) **հաշվառման մատյան՝** Կազմակերպության կողմից կամավորների, ինչպես նաև կամավորական գործողության (ակցիայի) շրջանակներում կամավոր աշխատանք կատարող այլ անձանց վերաբերյալ սույն օրենքի 19-րդ հոդվածով սահմանված կարգով վարվող փաստաթուղթ:

**Հոդված 4. Կամավորական գործունեության և կամավոր աշխատանքի սկզբունքները**

1. Կամավորական գործունեության և կամավոր աշխատանքի սկզբունքներն են`
2. կամավորական գործունեության և կամավոր աշխատանքի սուբյեկտների կամքի ազատությունը.
3. անշահախնդրությունն ու կատարված աշխատանքի անհատուցելիությունը.
4. կամավորական գործունեության և կամավոր աշխատանքի հետ կապված հարաբերությունների կողմերի իրավահավասարությունը.
5. նախաձեռնողականությունը, մարդասիրությունը և մարդու իրավունքների ու ազատությունների հարգումը.
6. կամավորական գործունեության և կամավոր աշխատանքի ընթացքում կամավորների և այլ անձանց առողջության և անվտանգության ապահովումը.
7. կամավորական գործունեության և կամավոր աշխատանքի բնագավառում ազգային, տարածաշրջանային և միջազգային համագործակցությունը:

**Հոդված 5. Կամավորական գործունեության և կամավոր աշխատանքի հիմնական նպատակները**

1. Կամավորական գործունեության և կամավոր աշխատանքի հիմնական նպատակներն են`
2. հանրային խնդիրների լուծմանն աջակցելը.
3. անձանց՝ սոցիալական խնդիրների ինքնուրույն լուծման նպատակով անհրաժեշտ հմտությունների ձեռք բերմանն ու զարգացմանը, ինչպես նաև ֆիզիկական և (կամ) մտավոր խնդիրներ ունեցող և (կամ) հաշմանդամություն ունեցող անձանց սոցիալական ներառման խթանմանն աջակցելը.
4. հասարակության խոցելի խմբերի (ներառյալ` կանանց, երեխաների, տարեցների, հաշմանդամություն ունեցող անձանց) իրավունքների պաշտպանությունը և նրանց նկատմամբ ոչ խտրական վերաբերմունք, փոխօգնության մթնոլորտ ձևավորելը.
5. քաղաքացիական պաշտպանության, արտակարգ իրավիճակներում բնակչության պաշտպանության, այդ թվում՝ տարերային աղետների, տեխնոլոգիական վթարների, համաճարակների, դժբախտ պատահարների, հրդեհների և արտակարգ բնույթ կրող այլ դեպքերի կանխարգելման կամ դրանց հետևանքների վերացման աշխատանքներին, փրկարարական գործողություններին, տուժածներին օգնության ցուցաբերման, ինչպես նաև աղետների ռիսկերի կառավարման միջոցառումներին աջակցելը.
6. կամավորական գործունեությանն ու կամավոր աշխատանքին ուղղված նախաձեռնությունները զարգացնելն ու աջակցելը և (կամ) դրանց մասին հանրությանն իրազեկելը.
7. սոցիալական պատասխանատվության և համերաշխության մթնոլորտի կայացմանը, ինչպես նաև ինքնակազմակերպվող և ակտիվ քաղաքացիական հասարակության ձևավորմանն աջակցելը.
8. հանրությանը մարդասիրական գաղափարների և սկզբունքների ոգով դաստիարակելը, կրթելը և հասարակական գործունեության մեջ ներգարվման հնարավորություն ընձեռելը,
9. մարդու իրավունքների և հիմնարար ազատությունների պաշտպանությունն ու դրանց մասին հասարակության իրազեկման մակարդակի բարձրացումն ապահովելը,
10. անձի՝ իր կրթությամբ, որակավորմամբ, գիտելիքներով ու հմտություններով օգտակար լինելու գիտակցության ձևավորմանը և նոր հմտություններ ու փորձառություն ձեռք բերելուն նպաստելը:

**Հոդված 6. Կամավորական գործունեության և կամավոր աշխատանքի սահմանափակումներն ու առանձնահատկությունները**

1. Հատուկ (նեղ մասնագիտական) գործունեություն կամ աշխատանք պահանջող բնագավառներում և աշխատանքներում կամավորական գործունեություն կարող է իրականացվել կամ կամավոր աշխատանք կարող է կատարվել՝ մասնագիտական գործունեության կամ աշխատանքի համապատասխան իրավասությունն ունենալու դեպքում՝ պահպանելով օրենքով նախատեսված սահմանափակումներն ու առանձնահատկությունները:
2. Սույն օրենքի 3-րդ հոդվածի 1-ին մասի 8-րդ կետով սահմանված՝ օգնություն ցուցաբերելու նպատակով կատարվող աշխատանքները, զինվորական կամավորությունը, օրենքով սահմանված կարգով և դեպքերում առանց վարձատրության աշխատանքները (ներառյալ հիմնադրամի հոգաբարձուների խորհրդի նախագահի, համանախագահների կամ մյուս անդամների կամ այլ պաշտոնատար անձանց չվարձատրվող՝ հասարակական աշխատանքները կամ օրենքով սահմանված դեպքերում դատարանի կողմից նշանակված, իրավասու մարմնի կողմից որոշված վայրում չվարձատրվող՝ դատապարտյալների կողմից հանրության համար օգտակար հանրային աշխատանքները կամ ուղղիչ հիմնարկներում դատապարտյալների չվարձատրվող աշխատանքները) չեն համարվում կամավոր աշխատանքներ:
3. Կամավորին և կամավոր աշխատանք կատարող այլ անձին արգելվում է ներգրավել Կազմակերպության ձեռնարկատիրական գործունեությանը:
4. Առևտրային կազմակերպությունը կամ անհատ ձեռնարկատերը սույն օրենքին համապատասխան կարող է ներգրավել կամավորների և (կամ) կամավոր աշխատանք կատարող այլ անձանց` միայն իր` Հայաստանի Հանրապետության օրենսդրությամբ սահմանված կարգով բարեգործական որակված ծրագրերի շրջանակներում.
5. Հայաստանի Հանրապետությունում կամավոր աշխատանք կարող է կատարել տասնվեց տարին լրացած, օրենքով սահմանված կարգով լրիվ ծավալով աշխատանքային գործունակություն ձեռք բերած յուրաքանչյուր անձ:
6. Մինչև տասնվեց տարեկան անձինք կարող են ընդգրկվել միայն նրանց առողջությանը, անվտանգությանը, կրթությանը և բարոյականությանը չվնասող կամավոր աշխատանքներում՝ ծնողներից մեկի կամ որդեգրողի կամ հոգաբարձուի գրավոր համաձայնությամբ:
7. Կազմակերպության միջոցով օտարերկրյա պետությունում կամավոր աշխատանքի կամ կամավորական գործողության (ակցիայի)` մինչև տասնութ տարեկան ֆիզիկական անձինք կարող են ներգրավվել միայն ծնողներից մեկի կամ որդեգրողի կամ հոգաբարձուի գրավոր համաձայնությամբ:
8. Հղի կանայք, մինչև երեք տարեկան երեխա խնամող անձինք, ինչպես նաև մինչև տասնութ տարեկան անձինք կամավոր աշխատանքի կարող են ներգրավվել՝ Հայաստանի Հանրապետության օրենքներով սահմանված սահմանափակումներին ու առանձնահատկություններին համապատասխան:
9. Եթե հաստատվում է, որ կամավոր աշխատանքը վտանգել է կամ կարող է վտանգել կամավորի կամ կամավոր աշխատանք կատարող այլ անձի առողջությանը, ապա Կազմակերպությունը նրանց կարող է ներգրավել միայն տվյալ աշխատանքից տարբերվող այլ աշխատանքներում:

**ԳԼՈՒԽ 2**

**ԿԱՄԱՎՈՐԱԿԱՆ ԳՈՐԾՈՒՆԵՈՒԹՅԱՆ ԵՎ ԿԱՄԱՎՈՐ ԱՇԽԱՏԱՆՔԻ ՍՈՒԲՅԵԿՏՆԵՐԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

**Հոդված 7. Կամավորի և կամավոր աշխատանք կատարող այլ անձի իրավունքները**

1. Կամավորը կամ կամավոր աշխատանք կատարող այլ անձն իրավունք ունի`
2. Կազմակերպությունից ստանալու անհրաժեշտ խորհրդատվություն և աջակցություն, ինչպես նաև իր կամավոր աշխատանքին առնչվող ցանկացած տեղեկատվություն.
3. մասնակցելու Կազմակերպության կամավորական ծրագրերի մշակմանը և իրականացմանը.
4. մասնակցելու Կազմակերպության կողմից կազմակերպվող կամավորական գործողություններին (ակցիաներին).
5. սույն օրենքով սահմանված դեպքերում և կարգով ստանալու կամավոր աշխատանքի կատարման համար անհրաժեշտ ֆինանսական և (կամ) գույքային միջոցներ, ինչպես նաև կամավոր աշխատանքի կատարման ընթացքում իր կատարած լրացուցիչ ծախսերի փոխհատուցում.
6. օրենքով սահմանված դեպքերում և կարգով ստանալու վնասի հատուցում.
7. մասնակցելու Կազմակերպության կազմակերպած կրթական ծրագրերին և իր կամավոր աշխատանքին առնչվող իրազեկման այլ միջոցառումներին.
8. սույն օրենքով սահմանված դեպքերում և կարգով խրախուսվելու.
9. սույն օրենքի 15-րդ հոդվածով սահմանված կարգով աշխատանքային ժամերին կամավոր աշխատանք կատարելու դեպքում՝ աշխատատեղը (պաշտոնը) պահպանելու.
10. ունենալու սույն օրենքով, այլ օրենքներով նախատեսված այլ իրավունքներ:
11. Կամավորը, սույն հոդվածի 1-ին մասով սահմանված իրավունքներից բացի, իրավունք ունի կամավոր աշխատանքի մասին պայմանագրով նախատեսված դեպքերում և կարգով ունենալու կամավոր աշխատանքի հետ կապված հնարավոր ռիսկերից ապահովագրության երաշխիքներ:
12. Կամավոր աշխատանք կատարող այլ անձը, սույն հոդվածի 1-ին մասով սահմանված իրավունքներից բացի, իրավունք ունի՝
13. սույն օրենքին համապատասխան կատարելու կամավոր աշխատանքներ ինչպես ինքնուրույն, այնպես էլ` Կազմակերպությունների հետ համատեղ.
14. մշակելու և (կամ) իրականացնելու կամավորական ծրագրեր և (կամ) կամավորական գործողություններ (ակցիաներ).
15. սույն օրենքի 19-րդ հոդվածի 6-րդ մասով սահմանված կարգով ձեռք բերելու կամավորին հավասար կարգավիճակ:

**Հոդված 8. Կամավորի և կամավոր աշխատանք կատարող այլ անձի պարտականությունները**

1. Կամավորը կամ կամավոր աշխատանք կատարող այլ անձը պարտավոր է՝
2. չտարածել կամավոր աշխատանքը կատարելու ընթացքում իրեն հայտնի դարձած` մարդու կյանքի և (կամ) առողջության մասին կամ պետական, ծառայողական, բանկային, առևտրային, բժշկական, փաստաբանական գաղտնիք պարունակող տեղեկությունները,
3. կամավոր աշխատանքը կատարել առողջության պահպանման և անվտանգության ապահովման վերաբերալ նորմատիվ իրավական ակտերի պահանջներին համապատասխան,
4. օրենքով սահմանված դեպքերում և կարգով հատուցել սույն հոդվածով սահմանված պարտականությունները կատարելիս՝ իր գործողության կամ անգործության հետևանքով անձին պատճառած նյութական վնասը,
5. անցնել պարտադիր բժշկական զննությունը, եթե կամավոր աշխատանքը կատարվելու է այնպիսի աշխատանքներում, որոնք պահանջում են Հայաստանի Հանրապետության օրենսդրությամբ սահմանված նախնական և պարբերական բժշկական զննություն,
6. կրել սույն օրենքով, այլ օրենքներով սահմանված այլ պարտականություններ:
7. Կամավորը, սույն հոդվածի 1-ին մասով սահմանված պարտականություններից բացի, պարտավոր է`
8. Կազմակերպության հետ սույն օրենքով սահմանված կարգով կնքելու կամավոր աշխատանքի մասին պայմանագիր.
9. նպատակային ու բարեխղճորեն օգտագործել Կազմակերպության հատկացրած միջոցները,
10. Կազմակերպության պահանջով տրամադրել իր կամավոր աշխատանքի մասին տեղեկատվություն,
11. Կազմակերպության պահանջով տրամադրել հաշվառման մատյանում տեղեկատվության լրացման համար անհրաժեշտ փաստաթղթերը, բացառությամբ սույն օրենքի 19-րդ հոդվածի 4-րդ մասով սահմանված դեպքի,
12. մասնակցել Կազմակերպության կազմակերպած և իր կամավոր աշխատանքին առնչվող կրթական ծրագրերին, իրազեկման այլ միջոցառումներին՝ տվյալ կամավոր աշխատանքը կատարելու համար պարտադիր նախապայման լինելու դեպքում:
13. Կազմակերպության կողմից կազմակերպվող կամավորական գործողություններին (ակցիաներին) ներգրավվելու դեպքում՝ կամավոր աշխատանք կատարող այլ անձի վրա տարածվում են նաև սույն հոդվածի 2-րդ մասի 2-5-րդ կետերով սահմանված պարտականությունները:

**Հոդված 9. Կազմակերպության իրավունքները**

1. Կազմակերպությունն իրավունք ունի`
2. մշակելու և իրականացնելու կամավորական ծրագրեր և կամավորական գործողություններ (ակցիաներ) ինչպես ինքնուրույն, այնպես էլ՝ կամավորական գործունեության և կամավոր աշխատանքի այլ սուբյեկտների հետ համատեղ.
3. սույն օրենքով սահմանված դեպքերում և կարգով ներգրավելու կամավորների և (կամ) կամավոր աշխատանք կատարող այլ անձանց.
4. կամավորից, ինչպես նաև իր կազմակերպած կամավորական գործողության (ակցիայի) շրջանակներում կամավոր աշխատանք կատարող այլ անձից ստանալու տեղեկատվություն՝ կատարված կամավոր աշխատանքների վերաբերյալ.
5. լուսաբանելու իր կամավորական գործունեության արդյունքները.
6. կամավորից, ինչպես նաև կամավոր աշխատանք կատարող այլ անձից պահանջելու կրթության կամ անհրաժեշտ որակավորման մասին վկայական, եթե կամավոր աշխատանքը կատարվելու է հատուկ (նեղ մասնագիտական) աշխատանքներում.
7. կամավորի, ինչպես նաև կամավոր աշխատանք կատարող այլ անձի ցանկության դեպքում` նրանց կատարած կամավոր աշխատանքի մասին տեղեկատվություն կամ երաշխավորագրեր ներկայացնելու այլ անձանց.
8. սույն օրենքով սահմանված կարգով և դեպքերում հաշվառման մատյան վարելու.
9. ունենալու սույն օրենքով, այլ օրենքներով սահմանված այլ իրավունքներ:

**Հոդված 10. Կազմակերպության պարտականությունները**

1. Կազմակերպությունը պարտավոր է՝

1. սույն օրենքով սահմանված դեպքերում և կարգով կամավորների հետ կնքել կամավոր աշխատանքի մասին պայմանագրեր,
2. կամավորի ցանկության դեպքում՝ ապահովել կամավորի մասնակցությունն իր կողմից իրականացվող կամավորական ծրագրերի մշակմանը,
3. կամավորին կամ իր կազմակերպած կամավորական գործողության (ակցիայի) շրջանակներում կամավոր աշխատանք կատարող այլ անձին տրամադրել տեղեկատվություն իր կամավորական գործունեության և (կամ) կատարվող կամավոր աշխատանքի մասին,
4. ապահովել կամավորի, ինչպես նաև անհրաժեշտության դեպքում՝ իր կազմակերպած կամավորական գործողության (ակցիայի) շրջանակներում կամավոր աշխատանք կատարող այլ անձի մասնակցությունն իր կազմակերպած համապատասխան կրթական ծրագրերին, կամավոր աշխատանքին առնչվող իրազեկման այլ միջոցառումներին՝ այդ նպատակով համագործակցելով համապատասխան կրթական հաստատությունների հետ,
5. սույն օրենքով սահմանված դեպքերում և կարգով տրամադրել կամավոր աշխատանքի կատարման համար անհրաժեշտ ֆինանսական և (կամ) գույքային միջոցներ,
6. սույն օրենքով սահմանված դեպքերում և կարգով փոխհատուցել կամավոր աշխատանքի ընթացքում կամավորի, ինչպես նաև իր կազմակերպած կամավորական գործողության (ակցիայի) շրջանակներում կամավոր աշխատանք կատարող այլ անձի՝ այդ աշխատանքի ընթացքում կատարած լրացուցիչ ծախսերը,
7. ստեղծել կամավոր աշխատանքի կատարման համար անհրաժեշտ, անվտանգ և առողջության համար անվնաս պայմաններ, ինչպես նաև կամավոր աշխատանքի համար անհրաժեշտ մատչելի պայմաններ, եթե կամավորը կամ իր կազմակերպած կամավորական գործողության (ակցիայի) շրջանակներում կամավոր աշխատանք կատարող այլ անձն ունի հաշմանդամություն,
8. մինչև կամավորի և անհրաժեշտության դեպքում՝ իր կազմակերպած կամավորական գործողության (ակցիայի) շրջանակներում կամավոր աշխատանք կատարող այլ անձի կամավոր աշխատանքի անցնելը՝ Հայաստանի Հանրապետության օրենսդրության պահանջներին համապատասխան նրանց հետ անցկացնել առողջության պահպանման և աշխատանքի անվտանգության ապահովման և կատարվող աշխատանքի առանձնահատկությունների վերաբերյալ հրահանգավորում,
9. իր միջոցների հաշվին ապահովել կամավորի և անհրաժեշտության դեպքում՝ իր կազմակերպած կամավորական գործողության (ակցիայի) շրջանակներում կամավոր աշխատանք կատարող այլ անձի պարտադիր բժշկական զննությունը, եթե կամավոր աշխատանքը կատարվելու է այնպիսի աշխատանքներում, որոնք պահանջում են Հայաստանի Հանրապետության օրենսդրությամբ սահմանված նախնական և պարբերական բժշկական զննություն, ինչպես նաև մինչև տասնութ տարեկան անձանց կամավոր աշխատանքի ներգրավելու դեպքում,
10. օրենքով սահմանված դեպքերում և կարգով հատուցել կամավորի, ինչպես նաև իր կազմակերպած կամավորական գործողության (ակցիայի) շրջանակներում կամավոր աշխատանք կատարող այլ անձի կրած վնասը,
11. օրենքով սահմանված դեպքերում և կարգով հատուցել կամավորի, ինչպես նաև իր կազմակերպած կամավորական գործողության (ակցիայի) շրջանակներում կամավոր աշխատանք կատարող այլ անձի՝ սույն օրենքի 8-րդ հոդվածով սահմանված պարտականությունները կատարելիս (գործողության կամ անգործության հետևանքով) անձին պատճառած նյութական վնասը,
12. համապատասխան լիազորագրի առկայության դեպքում օրենքով սահմանված կարգով ներկայացնել կամավորի, ինչպես նաև իր կազմակերպած կամավորական գործողության (ակցիայի) շրջանակներում կամավոր աշխատանք կատարող այլ անձի իրավունքներն ու շահերը երրորդ անձանց առջև և (կամ) այլ կազմակերպություններում, դատարանում, պետական կառավարման և տեղական ինքնակառավարման մարմիններում,
13. կազմակերպել և հսկել կամավորի, ինչպես նաև կամավորական գործողության (ակցիայի) շրջանակներում կամավոր աշխատանք կատարող այլ անձի կողմից կատարվող կամավոր աշխատանքները՝ իր կողմից սահմանված կարգով,
14. կամավոր աշխատանքի մասին պայմանագրով նախատեսված դեպքերում և կարգով ապահովագրել կամավորին՝ կամավոր աշխատանքի հետ կապված դժբախտ դեպքերից, մասնագիտական հիվանդություններից, ինչպես նաև ապահովագրել այդ կամավորի քաղաքացիական պատասխանատվությունը՝ երրորդ անձանց գույքային կամ անձնական վնաս պատճառելու ռիսկի հետ կապված,
15. կամավորական գործունեության և կամավոր աշխատանքի հետ կապված հարաբերությունները կարգավորելու նպատակով ընդունել ներքին և անհատական իրավական ակտեր,
16. կամավորին կամ իր կազմակերպած կամավորական գործողության (ակցիայի) շրջանակներում կամավոր աշխատանք կատարող (կատարած) այլ անձին` սույն օրենքի 13-րդ հոդվածի 1-ին մասի 1-ին կետով սահմանված կոչումը շնորհելու նպատակով` համապատասխան թեկնածուների տվյալները ներկայացնել լիազոր մարմին,
17. կրել սույն օրենքով, այլ օրենքներով սահմանված այլ պարտականություններ:

**Հոդված 11. Կամավորի՝ կամավոր աշխատանքի և հանգստի ռեժիմի առանձնահատկությունները**

1. Կամավոր աշխատանքի ընթացքում կամավորի՝ հանգստի կամ սնվելու համար ընդմիջումները, ամենօրյա, ամենշաբաթյա, ամենամյա անընդմեջ հանգիստը սահմանվում են կողմերի համաձայնությամբ՝ առնվազն պահպանելով Հայաստանի Հանրապետության աշխատանքային օրենսգրքով համապատասխան աշխատանքի համար սահմանված հանգստի նվազագույն տևողությունները:

**Հոդված 12. Կազմակերպության կողմից կատարվող ծախսերը և կամավոր աշխատանքի հետ կապված ծախսերի փոխհատուցումը**

1. Կամավոր աշխատանքի կատարման համար անհրաժեշտ ծախսերի նպատակով կամավորին կամ կամավորական գործողության (ակցիայի) շրջանակներում կամավոր աշխատանք կատարող այլ անձին ֆինանսական և (կամ) գույքային միջոցները նախապես տրամադրվում են՝ Կազմակերպության կողմից, իսկ նրանց` կամավոր աշխատանքներից բխող լրացուցիչ ծախսերը փոխհատուցվում են այդ ծախսերը հիմնավորող փաստաթղթերի առկայության դեպքում:
2. Իր բնակության վայրից դուրս կամավոր աշխատանք կատարելու դեպքում՝ Կազմակերպության կողմից կամավորին կամ կամավորական գործողության (ակցիայի) շրջանակներում կամավոր աշխատանք կատարող այլ անձին տրվում է նաև ծախսերի փոխհատուցում՝ Հայաստանի Հանրապետության աշխատանքային օրենսդրությամբ` գործուղման ծախսերի փոխհատուցման համար նախատեսված կարգին և չափերին համապատասխան:
3. Սույն հոդվածի 1-ին և 2-րդ մասերով սահմանված միջոցներից և ծախսերի փոխհատուցումից կամավորը կամ գործողության (ակցիայի) շրջանակներում կամավոր աշխատանք կատարող այլ անձը կարող է ամբողջությամբ կամ մասամբ հրաժարվել:

**Հոդված 13. Կամավոր աշխատանքի խրախուսումը**

1. Հայաստանի Հանրապետությունում կամավոր աշխատանքը խրախուսելու նպատակով շնորհվում են հետևյալ կոչումները.

1) Հայաստանի Հանրապետության պատվավոր կամավոր.

2) Հայաստանի Հանրապետության տարվա կամավոր:

2. Հայաստանի Հանրապետության տարվա կամավորի կամ պատվավոր կամավորի կոչումները շնորհվում են՝ հիմք ընդունելով կամավոր աշխատանքի հանրօգուտ արդյունքի կարևորությունն ու կատարված աշխատանքը:

3. Սույն հոդվածի 1-ին մասի 1-ին կետով սահմանված կոչումը շնորհում է Հանրապետության Նախագահը՝ օրենքով սահմանված կարգով, իսկ սույն հոդվածի 1-ին մասի 2-րդ կետով սահմանված կոչումը շնորհվում է կամավորական կազմակերպության կողմից՝ իր կողմից սահմանված կարգով:

4. Սույն հոդվածի 1-ին մասի 1-ին կետով սահմանված կոչումը շնորհելու նպատակով` համապատասխան թեկնածուների տվյալները Հանրապետության Նախագահին ներկայացվում է Հայաստանի Հանրապետության կառավարության սահմանած կարգով:

5. Կազմակերպությունը սույն հոդվածի 1-ին մասով սահմանված խրախուսման ձևերից բացի կարող է կիրառել նաև խրախուսման այլ ձևեր՝ հաշվի առնելով սույն օրենքի 4-րդ հոդվածի 1-ին մասի 2-րդ կետով սահմանված սկզբունքը։

**ԳԼՈՒԽ 3**

**ԿԱՄԱՎՈՐԱԿԱՆ ԳՈՐԾՈՒՆԵՈՒԹՅԱՆ ԵՎ ԿԱՄԱՎՈՐ ԱՇԽԱՏԱՆՔԻ ՀԵՏ ԿԱՊՎԱԾ ՀԱՐԱԲԵՐՈՒԹՅՈՒՆՆԵՐԸ, ԿԱՄԱՎՈՐ ԱՇԽԱՏԱՆՔԻ ՄԱՍԻՆ ՊԱՅՄԱՆԱԳԻՐԸ, ՀԱՇՎԱՌՄԱՆ ՄԱՏՅԱՆԸ**

**Հոդված 14. Կամավորական գործունեության և կամավոր աշխատանքի հետ կապված հարաբերությունները**

1. Կամավորական գործունեության և կամավոր աշխատանքի հետ կապված հարաբերությունները կողմերի փոխադարձ համաձայնության վրա հիմնված այն հարաբերություններն են, որոնք ծագում են կամավորի և Կազմակերպության միջև սույն օրենքով սահմանված կարգով կնքված կամավոր աշխատանքի մասին պայմանագրով:
2. Սույն հոդվածի 1-ին մասով սահմանված հարաբերությունները չեն համարվում Հայաստանի Հանրապետության աշխատանքային օրենսգրքով սահմանված աշխատանքային հարաբերություններ, իսկ պայմանագիրը՝ աշխատանքային պայմանագիր:

**Հոդված 15. Աշխատող (սովորող) անձանց կողմից կամավոր աշխատանքներ կատարելու դեպքերն ու կարգը**

1. Հայաստանի Հանրապետության աշխատանքային օրենսգրքով սահմանված աշխատանքային հարաբերությունների մեջ գտնվող աշխատողը կամ ուսումնառության գործընթացում գտնվող ֆիզիկական անձը կարող է կամավոր աշխատանք կատարել իր աշխատանքից կամ ուսումնառությունից ազատ ժամանակ, իսկ աշխատանքային և (կամ) ուսուցման ժամերին կամավոր աշխատանք կարող է կատարվել միայն գործատուի և (կամ) ուսումնական հաստատության համապատասխան իրավասություն ունեցող պաշտոնատար անձի գրավոր համաձայնությամբ:
2. Այն անձինք, ովքեր աշխատանքային հարաբերությունների շրջանակներում աշխատավարձ են ստանում Հայաստանի Հանրապետության պետական կամ համայնքային բյուջեներից, աշխատանքային ժամերին կամավոր աշխատանք կարող են կատարել միայն քաղաքացիական պաշտպանության, արտակարգ իրավիճակներում բնակչության պաշտպանության բնագավառներում:
3. Սույն հոդվածի 1-ին և 2-րդ մասերով սահմանված դեպքերում աշխատանքային և (կամ) ուսուցման ժամերին կատարված կամավոր աշխատանքի ժամանակահատվածը հաշվարկվում է աշխատողի աշխատանքային ստաժում, պահպանվում է աշխատանքային հարաբերությունների մեջ գտնվող անձանց աշխատատեղը (պաշտոնը), իսկ աշխատավարձի վճարման հարցը կարգավորվում է կողմերի համաձայնությամբ, բացառությամբ օրենքով սահմանված դեպքերի: Ուսումնառության գործընթացում գտնվող անձանց բացակաները համարվում են հարգելի:

**Հոդված 16. Կամավոր աշխատանքի մասին պայմանագրի կնքման կարգը**

1. Կամավոր աշխատանքի մասին պայմանագիրը կնքվում է որոշակի ժամկետով:

2. Սույն հոդվածի 1-ին մասով սահմանված պայմանագիրը կնքվում է գրավոր ձևով, երկու օրինակից` կողմերի, իսկ մինչև տասնչորս տարեկան անձանց հետ կնքվող պայմանագրերի դեպքում՝ ծնողներից մեկի կամ որդեգրողի կամ խնամակալի ստորագրությամբ մեկ փաստաթուղթ կազմելու միջոցով, որի մեկ օրինակը Կազմակերպությունը հանձնում է կամավորին, իսկ մինչև տասնչորս տարեկան կամավորի դեպքում` ծնողներից մեկին կամ որդեգրողին կամ խնամակալին:

3. Կազմակերպությունն իր աշխատողի հետ չի կարող կնքել կամավոր աշխատանքի մասին պայմանագիր:

4. Կամավոր աշխատանք կատարող այլ անձի (այդ թվում՝ Կազմակերպության կազմակերպած կամավորական գործողության (ակցիայի) շրջանակներում) կամավոր աշխատանքը կատարվում է առանց կամավոր աշխատանքի մասին պայմանագրի:

**Հոդված 17. Կամավոր աշխատանքի մասին պայմանագրի բովանդակությունը**

1. Կամավոր աշխատանքի մասին պայմանագրում նշվում են`
2. պայմանագիրը կնքելու տարին, ամիսը, ամսաթիվը,
3. պայմանագիր կնքող Կազմակերպության անվանումը, գտնվելու վայրը,
4. կամավորի անունը, ազգանունը, նրա ցանկությամբ` նաև հայրանունը, ծննդյան տարին, ամիսը, ամսաթիվը, բնակության վայրը,
5. կամավորի անձը հաստատող փաստաթղթի վավերապայմանները,
6. կամավոր աշխատանքի անվանումը և (կամ) գործառույթները,
7. բարեգործական ծրագրի անվանումը՝ օրենքով սահմանված կարգով բարեգործական որակված ծրագրի իրականացման աշխատանքներում կամավորին ներգրավելու դեպքում,
8. կամավոր աշխատանքը կատարելու հետ կապված հնարավոր ռիսկերը,
9. սույն օրենքով սահմանված դեպքերում՝ ապահովագրության վերաբերյալ կարգավորումները,
10. կամավոր աշխատանքը կատարելու կարգն ու պայմանները,
11. պայմանագրի գործողության ժամկետը,
12. Կազմակերպության անունից պայմանագիրը ստորագրող անձի պաշտոնը, անունը, ազգանունը, նրա ցանկությամբ` նաև հայրանունը, կողմերի տվյալները և ստորագրությունները:
13. Կամավոր աշխատանքի մասին պայմանագրում կարող են ներառվել նաև սույն օրենքից բխող և (կամ) սույն օրենքին չհակասող այլ պայմաններ:

**Հոդված 18. Կամավոր աշխատանքի մասին պայմանագրի պայմանների փոփոխման և պայմանագրի լուծման հիմքերն ու կարգը**

1. Կամավոր աշխատանքի մասին պայմանագիրը կարող է փոփոխվել կամ լուծվել կողմերի համաձայնությամբ:
2. Կամավոր աշխատանքի մասին պայմանագիրը լուծվում է նաև՝
3. պայմանագրի գործողության ժամկետը լրանալու դեպքում.
4. եթե կամավորի համար առկա է Հայաստանի Հանրապետության աշխատանքային օրենսգրքով սահմանված հղիության և (կամ) ծննդաբերության արձակուրդ տրամադրելու հիմքերից որևէ մեկը.
5. կամավորի՝ պարտադիր ժամկետային զինվորական ծառայության զորակոչվելու դեպքում.
6. դատարանի` օրինական ուժի մեջ մտած դատավճռի առկայության դեպքում, որին համապատասխան` կամավորը ենթարկվել է այնպիսի պատասխանատվության, որը հնարավորություն չի տալիս շարունակելու կամավոր աշխատանքը,
7. եթե օրենսդրությամբ սահմանված կարգով կամավորը զրկվել է տվյալ աշխատանքները կատարելու իրավունքներից.
8. սույն օրենքով սահմանված կարգով կամավոր աշխատանքի մասին պայմանագիր կնքելիս՝ կամավորի կամ Կազմակերպության կողմից ներկայացված տեղեկատվությունը կեղծ լինելու կամ որոշակի աշխատանքներ կատարելու իրավունքներից զրկված լինելու փաստը կամավորի կողմից թաքցնելու դեպքում.
9. կամավորի կողմից ոգելից խմիչքների, թմրամիջոցների կամ հոգեներգործուն նյութերի ազդեցության տակ կամավոր աշխատանքի վայրում գտնվելու դեպքում.
10. կամավորի մահվան դեպքում.
11. Կազմակերպության լուծարման դեպքում,
12. Կամավոր աշխատանքի մասին պայմանագրով սահմանված այլ դեպքերում:
13. Կամավոր աշխատանքի մասին պայմանագիրը կողմերից մեկի նախաձեռնությամբ լուծելու դեպքում նախապես գրավոր տեղեկացվում է մյուս կողմին առնվազն 3 աշխատանքային օր առաջ, եթե տեղեկացման այլ կարգ նախատեսված չէ կամավոր աշխատանքի մասին պայմանագրով:

**Հոդված 19. Հաշվառման մատյանը**

1. Կազմակերպությունը կամավորների համար կարող է վարել հաշվառման մատյան:
2. Հաշվառման մատյանում վարվող տեղեկատվությունը պետք է ներառի՝
3. կամավորի կամ կամավոր աշխատանք կատարող այլ անձի գրանցման հերթական համարը,
4. կամավորի կամ կամավոր աշխատանք կատարող այլ անձի անունը, ազգանունը, ծննդյան տարին, ամիսը, ամսաթիվը, բնակության և (կամ) հաշվառման վայրը, ինչպես նաև հեռախոսահամարը և էլեկտրոնային հասցեն (առկայության դեպքում),
5. կամավորի կամ կամավոր աշխատանք կատարող այլ անձի` անձը հաստատող փաստաթղթի վավերապայմանները,
6. մասնագիտական որակավորումը, ինչպես նաև ցանկության դեպքում՝ մասնագիտական աշխատանքային ստաժը և (կամ) կամավոր աշխատանքի ստաժը,
7. կամավորի կամ կամավոր աշխատանք կատարող այլ անձի կամավոր աշխատանքը սկսելու տարին, ամիսը, ամսաթիվը,
8. կամավորի կամ կամավոր աշխատանք կատարող այլ անձի կամավոր աշխատանքն ավարտելու տարին, ամիսը, ամսաթիվը,
9. կամավորի կամ կամավոր աշխատանք կատարող այլ անձի կամավոր աշխատանքի անվանումը և (կամ) գործառույթները,
10. բարեգործական ծրագրի անվանումը՝ կամավորին կամ կամավոր աշխատանք կատարող այլ անձին օրենքով սահմանված կարգով բարեգործական որակված ծրագրի իրականացման աշխատանքներում ներգրավելու դեպքում:
11. Կազմակերպության կողմից հաշվառումը կատարվում է կամավորի համար՝ կամավոր աշխատանքի մասին պայմանագիրը կնքելու օրվանից մինչև կամավոր աշխատանքի մասին պայմանագիրը լուծելու օրը, կամ կամավորական գործողության (ակցիայի) շրջանակներում կամավոր աշխատանք կատարող այլ անձի համար՝ կամավոր աշխատանք կատարելու օրվանից սկսված և ավարտվել՝ տվյալ անձի կամավոր աշխատանքները դադարեցնելու օրվա դրությամբ:
12. Կամավորը կամ կամավորական գործողության (ակցիայի) շրջանակներում կամավոր աշխատանք կատարող այլ անձը կարող է գրավոր հրաժարվել և չհաշվառվել սույն հոդվածով սահմանված հաշվառման մատյանում:
13. Կամավոր աշխատանք կատարող այլ անձի կողմից ինքնուրույն (այդ թվում՝ ինքնուրույն կազմակերպած կամավորական գործողությունների (ակցիաների) շրջանակներում) կատարվող կամավոր աշխատանքների համար հաշվառման մատյան չի վարվում:
14. Կամավոր աշխատանք կատարող այլ անձի վերաբերյալ տեղեկատվությունը՝ սույն հոդվածով սահմանված կարգով հաշվառման մատյանում ներառվելու դեպքում, տվյալ անձը ձեռք է բերում կամավորին հավասար կարգավիճակ:

**ԳԼՈՒԽ 4**

**ԿԱՄԱՎՈՐԱԿԱՆ ԳՈՐԾՈՒՆԵՈՒԹՅԱՆ ԵՎ ԿԱՄԱՎՈՐ ԱՇԽԱՏԱՆՔԻ ԲՆԱԳԱՎԱՌԻ ՊԵՏԱԿԱՆ ԿԱՐԳԱՎՈՐՈՒՄԸ, ԿԱՄԱՎՈՐԱԿԱՆ ԳՈՐԾՈՒՆԵՈՒԹՅԱՆ ԵՎ ԿԱՄԱՎՈՐ ԱՇԽԱՏԱՆՔԻ ՀԵՏ ԿԱՊՎԱԾ ՎԵՃԵՐԻ ԼՈՒԾՈՒՄԸ**

**Հոդված 20. Լիազոր մարմնի իրավասությունները**

1. Լիազոր մարմնի իրավասություններն են`
2. կամավորական գործունեության և կամավոր աշխատանքի բնագավառի պետական քաղաքականության մշակումն ու իրականացումը.
3. կամավորական գործունեության և կամավոր աշխատանքի խթանման և զարգացման ծրագրերի մշակումը և իրականացման ապահովումը.
4. կամավորական գործունեության և կամավոր աշխատանքի սուբյեկտներին տեղեկատվական, մեթոդական և խորհրդատվական աջակցության տրամադրումը.
5. սույն օրենքի 13-րդ հոդվածի 1-ին մասի 1-ին կետով սահմանված կոչումը շնորհելու նպատակով` համապատասխան թեկնածուների տվյալները Հանրապետության Նախագահին ներկայացնելը՝ Հայաստանի Հանրապետության կառավարության սահմանած կարգով.
6. օրենքով սահմանված այլ իրավասություններ:

**Հոդված 21. Կամավորական գործունեության և կամավոր աշխատանքի սուբյեկտների իրավունքների պաշտպանությունը, կամավորական գործունեության և կամավոր աշխատանքի հետ կապված վեճերի լուծումը**

1. Կամավորական գործունեության և կամավոր աշխատանքի սուբյեկտների կամավորական գործունեության և կամավոր աշխատանքի հետ կապված իրավունքների պաշտպանությունը, կամավորական գործունեության և կամավոր աշխատանքի հետ կապված վեճերի լուծումը Հայաստանի Հանրապետության քաղաքացիական դատավարության օրենսգրքով սահմանված գործերի ենթակայությանը համապատասխան, իրականացնում է դատարանը:

**ԳԼՈՒԽ 5**

**ԿԱՄԱՎՈՐ ԱՇԽԱՏԱՆՔԻ ԿԱԶՄԱԿԵՐՊՈՒՄԸ ՕՏԱՐԵՐԿՐՅԱ ՊԵՏՈՒԹՅՈՒՆՆԵՐՈՒՄ ԵՎ ՕՏԱՐԵՐԿՐՅԱ ՔԱՂԱՔԱՑԻՆԵՐԻ ԿԱՄԱՎՈՐ ԱՇԽԱՏԱՆՔԸ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ**

**Հոդված 22. Կամավոր աշխատանքի կազմակերպումը օտարերկրյա պետություններում և օտարերկրյա քաղաքացիների կամավոր աշխատանքը Հայաստանի Հանրապետությունում**

1. Կազմակերպությունը օտարերկրյա պետությունում կամավորական գործունեություն իրականացնելու նպատակով կամավորին կարող է գործուղել օտարերկրյա պետություն՝ օտարերկրյա պետության կամ միջազգային կազմակերպության հրավերով:
2. Սույն հոդվածի 1-ին մասով սահմանված դեպքերում օտարերկրյա պետությունում կամավորական գործունեությունը և կամավոր աշխատանքը կարգավորվում են սույն օրենքով, ընդունող պետության օրենսդրությամբ և Հայաստանի Հանրապետության միջազգային պայմանագրերով:
3. Կազմակերպությունը Հայաստանի Հանրապետության տարածքում սույն օրենքով սահմանված կարգով կամավոր աշխատանք կատարելու նպատակով կարող է հրավիրել օտարերկյա քաղաքացիներ:
4. Սույն հոդվածի 1-ին մասով սահմանված դեպքերում կամավոր աշխատանքի ընթացքում կամավորի կատարած, այդ թվում՝ կամավորին գործուղելու հետ կապված ծախսերի փոխհատուցումը սույն օրենքով սահմանված կարգով իրականացվում է Կազմակերպության և (կամ) ընդունող պետության կամ միջազգային կազմակերպության միջոցների հաշվին:

**ԳԼՈՒԽ 6**

**ԵԶՐԱՓԱԿԻՉ ԴՐՈՒՅԹՆԵՐ**

**Հոդված 23. Օրենքի ուժի մեջ մտնելը**

1. Սույն օրենքն ուժի մեջ է մտնում պաշտոնական հրապարակմանը հաջորդող օրվանից երեք ամիս հետո:

**ՆԱԽԱԳԻԾ**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ**

**OՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ**

**ՀՈԴՎԱԾ 1.** Հայաuտանի Հանրապետության 1998 թվականի մայիսի 5-ի քաղաքացիական օրենսգրքի (այսուհետ՝ Օրենսգիրք) 1062-րդ հոդվածում՝

1. վերնագիրը և 1-ին մասը «իր աշխատողի» բառերից հետո լրացնել «կամ օրենքով սահմանված կարգով իր կողմից ներգրավված կամավորի կամ կամավոր աշխատանք կատարող այլ անձի» բառերով,
2. 1-ին մասը «պաշտոնեական)» բառից հետո լրացնել «կամ կամավոր աշխատանքի շրջանակներում օրենքով սահմանված» բառերով,

3. լրացնել հետևյալ բովանդակությամբ նոր 2.1-ին մասով.

«2.1. Սույն հոդվածի 1-ին մասի՝ կամավորի, կամավոր աշխատանք կատարող այլ անձի հասկացությունները, կամավոր աշխատանք կատարելու առանձնահատկությունները սահմանվում են օրենքով:»:

**ՀՈԴՎԱԾ 2.** Օրենսգրքի 1074-րդ հոդվածի 1-ին մասը «և այլն» բառերից հետո լրացնել «, ինչպես նաև կամավորի կամ կամավոր աշխատանք կատարող այլ անձի՝ կամավոր աշխատանքի շրջանակներում օրենքով սահմանված պարտականությունները կատարելիս,» բառերով:

**ՀՈԴՎԱԾ 3.** Օրենսգրքի 1077-րդ հոդվածը «համապատասխան պարտականություններ» բառերից հետո լրացնել «կամ կամավոր աշխատանքի շրջանակներում օրենքով սահմանված պարտականություններ,» բառերով:

**ՀՈԴՎԱԾ 4.** Օրենսգրքի 1079-րդ հոդվածը՝

1. լրացնել հետևյալ բովանդակությամբ նոր 1.1-ին մասով.

«1.1. Կամավոր աշխատանքի շրջանակներում օրենքով սահմանված պարտականություններ կատարելիս տուժողի կորցրած աշխատավարձի (եկամտի) հատուցման ենթակա չափը որոշվում է միջին աշխատավարձից (եկամտից) տոկոսներով, որը նա ստացել է մինչև հաշմությունը կամ առողջության այլ վնասվածքը կամ աշխատունակության կորուստը՝ կամավոր աշխատանքից դուրս այլ՝ հիմնական կամ համատեղությամբ եկամտային հարկով հարկվող աշխատանքային և քաղաքացիական իրավական պայմանագրերով կատարվող աշխատանքներից, ձեռնարկատիրական գործունեությունից, ինչպես նաև հեղինակային հոնորարից:»,

2. 2-րդ մասը «Տուժողի» բառից առաջ լրացնել «Սույն հոդվածի 1-ին և 2-րդ մասերով սահմանված՝» բառերով:

**ՀՈԴՎԱԾ 5.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից երեք ամիս հետո:

**ՆԱԽԱԳԻԾ**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ**

**OՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱUԻՆ**

**ՀՈԴՎԱԾ 1.** Հայաuտանի Հանրապետության 2016 թվականի հոկտեմբերի 4-ի հարկային օրենսգրքի (այսուհետ՝ Օրենսգիրք) 147-րդ հոդվածի 1-ին մասը լրացնել հետևյալ բովանդակությամբ նոր 12.1-ին կետով.

«12.1) օրենքով սահմանված կարգով կամավոր աշխատանքների կատարման հետ կապված ծախսերի փոխհատուցման վճարները.»:

**ՀՈԴՎԱԾ 2.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից երեք ամիս հետո:

**ՆԱԽԱԳԻԾ**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ**

**OՐԵՆՔԸ**

**«ԲԱՐԵԳՈՐԾՈՒԹՅԱՆ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱUԻՆ**

**ՀՈԴՎԱԾ 1.** «Բարեգործության մասին» Հայաuտանի Հանրապետության 2002 թվականի հոկտեմբերի 8-ի ՀՕ-424-Ն օրենքի (այսուհետ՝ Օրենք) 7-րդ հոդվածի «կամավորները,» բառից հետո լրացնել «կամավոր աշխատանք կատարող այլ անձինք,» բառերով:

**ՀՈԴՎԱԾ 2.** Օրենքի 9-րդ հոդվածը շարադրել հետևյալ խմբագրությամբ.

«**Հոդված 9. Կամավորները և կամավոր աշխատանք կատարող այլ անձինք**

Կամավորը, ինչպես նաև կամավոր աշխատանք կատարող այլ անձը սույն օրենքով սահմանված բարեգործությանը մասնակցում և բարեգործություն ստացողների օգտին կամավոր աշխատանքներ կատարում է օրենքով սահմանված կարգով:»:

**ՀՈԴՎԱԾ 3.** Օրենքի 13-րդ հոդվածի 2-րդ մասի 4-րդ կետից հանել «և կամավորների կատարած աշխատանքի» բառերը:

**ՀՈԴՎԱԾ 4.** Օրենքի 14-րդ հոդվածի 1-ին մասում «կամավորների գործունեության հետ կապված ծախսերը» բառերը փոխարինել «կամավոր աշխատանքների հետ կապված օրենքով սահմանված դեպքերում և կարգով կատարվող ծախսերը և լրացուցիչ ծախսերի փոխհատուցման վճարները» բառերով:

**ՀՈԴՎԱԾ 5.** Օրենքի 15-րդ հոդվածի՝

1. 1-ին նախադասության՝
2. «և կամավորի» բառերը հանել,
3. 2-րդ և 4-րդ կետերը հանել,
4. 4-րդ և 5-րդ նախադասությունները հանել,
5. 6-րդ նախադասության «և կամավորների կատարած աշխատանքի» բառերը հանել:

**ՀՈԴՎԱԾ 6.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից երեք ամիս հետո:

**ՆԱԽԱԳԻԾ**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ**

**OՐԵՆՔԸ**

**«ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ**

**ՀՈԴՎԱԾ 1.** «Հասարակական կազմակերպությունների մասին» Հայաuտանի Հանրապետության 2016 թվականի դեկտեմբերի 16-ի ՀՕ-22-Ն օրենքի (այսուհետ՝ Օրենք) 17-րդ հոդվածի՝

1. 1-ին մասը «իր աշխատանքներում» բառերից հետո լրացնել «օրենքով սահմանված դեպքերում և կարգով» բառերով, իսկ «կամավորների» բառից հետո՝ «կամ կամավոր աշխատանք կատարող այլ անձանց» բառերով.
2. 2-րդ մասի 2-րդ նախադասությունը և 3-8-րդ մասերը հանել:

**ՀՈԴՎԱԾ 2. ԱՆՑՈՒՄԱՅԻՆ ԴՐՈՒՅԹՆԵՐ**

1. «Կամավորական գործունեության և կամավոր աշխատանքի մասին» Հայաստանի Հանրապետության օրենքի գործողությունը տարածվում է նաև Կազմակերպությունների կողմից կամավորների հետ մինչև սույն օրենքի ուժի մեջ մտնելը կնքված կամավոր աշխատանքի մասին պայմանագրերի, ինչպես նաև այդ պայմանագրերից ծագած հարաբերությունների վրա:
2. Մինչև սույն օրենքի ուժի մեջ մտնելը կամավորների հետ կնքված կամավոր աշխատանքի մասին պայմանագրերի համապատասխանեցումը «Կամավորական գործունեության և կամավոր աշխատանքի մասին» Հայաստանի Հանրապետության օրենքի պահանջներին Կազմակերպությունները պարտավոր են կատարել սույն օրենքի ուժի մեջ մտնելուց հետո երեք ամսվա ընթացքում:

**ՀՈԴՎԱԾ 3.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից երեք ամիս հետո:

**ՆԱԽԱԳԻԾ**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ**

**OՐԵՆՔԸ**

**«ՍՈՑԻԱԼԱԿԱՆ ԱՋԱԿՑՈՒԹՅԱՆ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱUԻՆ**

**ՀՈԴՎԱԾ 1.** «Սոցիալական աջակցության մասին» Հայաuտանի Հանրապետության 2014 թվականի դեկտեմբերի 17-ի ՀՕ-231-Ն օրենքի (այսուհետ՝ Օրենք) 35-րդ հոդվածը լրացնել հետևյալ բովանդակությամբ նոր 3.1-ին կետով.

«3.1. Աջակցող ցանցի միջոցով սույն հոդվածի 3-րդ մասով սահմանված մարմինների, կազմակերպությունների կամավորական գործունեության, ինչպես նաև ֆիզիկական անձանց կամավոր աշխատանքի՝ սույն օրենքով չկարգավորված հարաբերությունները կարգավորվում են «Կամավորական գործունեության և կամավոր աշխատանքի մասին» օրենքով սահմանված կարգով:»:

**ՀՈԴՎԱԾ 2.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից երեք ամիս հետո:

**ՆԱԽԱԳԻԾ**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ**

**OՐԵՆՔԸ**

**«ՊԵՏԱԿԱՆ ՏՈՒՐՔԻ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ**

**ՀՈԴՎԱԾ 1.** «Պետական տուրքի մասին» Հայաuտանի Հանրապետության 1997 թվականի դեկտեմբերի 27-ի ՀՕ-186 օրենքի (այսուհետ՝ Օրենք) 22-րդ հոդվածի «ա» կետը «վեճերի» բառից հետո լրացնել «, ինչպես նաև կամավորական գործունեության և կամավոր աշխատանքի հետ կապված վեճերի» բառերով:

**ՀՈԴՎԱԾ 2.** Օրենքի 26-րդ հոդվածի 1-ին մասը լրացնել նոր բ.1-ին կետով հետևյալ բովանդակությամբ.

«բ.1) Հայաստանի Հանրապետությունում օրենքով սահմանված կարգով կամավորական գործունեություն կամ կամավոր աշխատանք կատարելու նպատակով Հայաստանի Հանրապետություն ժամանող անձինք:»:

**ՀՈԴՎԱԾ 3.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից երեք ամիս հետո:

**ՆԱԽԱԳԻԾ**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ**

**OՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ՊԱՐԳԵՎՆԵՐԻ ԵՎ ՊԱՏՎԱՎՈՐ ԿՈՉՈՒՄՆԵՐԻ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ**

**ՀՈԴՎԱԾ 1.** «Հայաստանի Հանրապետության պետական պարգևների և պատվավոր կոչումների մասին» Հայաuտանի Հանրապետության 2014 թվականի հունիսի 21-ի ՀՕ-100-Ն օրենքի (այսուհետ՝ Օրենք) 4-րդ հոդվածի 1-ին մասը «սպորտի» բառից հետո լրացնել «, կամավոր աշխատանքի» բառերով, իսկ 2-րդ մասը՝ «վաստակավոր կոլեկտիվի պատվավոր կոչումը» բառերից հետո լրացնել «, Հայաստանի Հանրապետության պատվավոր կամավոր կոչումը» բառերը:

**ՀՈԴՎԱԾ 2.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից երեք ամիս հետո:

**ՀԻՄՆԱՎՈՐՈՒՄ**

**«ԿԱՄԱՎՈՐԱԿԱՆ ԳՈՐԾՈՒՆԵՈՒԹՅԱՆ ԵՎ ԿԱՄԱՎՈՐ ԱՇԽԱՏԱՆՔԻ ՄԱՍԻՆ», «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ», «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱUԻՆ»,** **««ԲԱՐԵԳՈՐԾՈՒԹՅԱՆ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱUԻՆ», «ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ», ««ՍՈՑԻԱԼԱԿԱՆ ԱՋԱԿՑՈՒԹՅԱՆ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱUԻՆ», ««ՊԵՏԱԿԱՆ ՏՈՒՐՔԻ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ», ««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ՊԱՐԳԵՎՆԵՐԻ ԵՎ ՊԱՏՎԱՎՈՐ ԿՈՉՈՒՄՆԵՐԻ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ» ՀՀ ՕՐԵՆՔՆԵՐԻ ՆԱԽԱԳԾԵՐԻ**

|  |  |
| --- | --- |
| **1.** | **Իրավական ակտի անհրաժեշտությունը** |
|  | «Կամավորական գործունեության և կամավոր աշխատանքի մասին» ՀՀ օրենքի (այսուհետ՝ Օրենք) նախագծի մշակումը բխում է ՀՀ աշխատանքային օրենսգրքի 102-րդ հոդվածի 2-րդ մասի պահանջից, համաձայն որի՝ կամավոր և օգնություն ցուցաբերելու նպատակով աշխատանքների կատարման կարգն ու պայմանները սահմանվում են օրենքով: Այն բխում է նաև Վերանայված եվրոպական սոցիալական խարտիայի (այսուհետ՝ Խարտիա) 14-րդ հոդվածի 2-րդ պարբերության (սոցիալական ապահովության ծառայությունների ստեղծման և պահպանման գործին հանրության մասնակցության ապահովումը) պահանջից: Հայաստանի Հանրապետությունը, 2005 թ. դեկտեմբերին վավերացնելով «Երիտասարդների անդրազգային երկարաժամկետ կամավորական ծառայության խթանման մասին» Եվրոպական կոնվենցիան, ստանձնել է կամավորությունը խթանելու և խրախուսելու պարտականություն: Նման պարտականություն է սահմանված նաև «Կամավորականությանն աջակցելու» ՄԱԿ-ի հանձնարարագրով (2002 թ. hունվարի 10):  Օրենքի նախագծի մշակումը պայմանավորված է նաև միասնական իրավական հիմքերի սահմանման, ինչպես նաև ներկայում կամավորի ներգրավման կամ կամավորի օգնության կարիք ունեցող, սակայն իրավական հիմքեր չունեցող կազմակերպությունների (պետական կառավարման և տեղական ինքնակառավարման մարմիններ, առևտրային և ոչ առևտրային կազմակերպություններ կամ անհատ ձեռնարկատերեր) համար նման իրավասության սահմանման և ոլորտում առկա կամավորի մշակույթի զարգացմանն ու ներդրմանը խոչընդոտող այլ խնդրիների լուծման անհրաժեշտությամբ:  Միևնույն ժամանակ, հաշվի առնելով այն, որ կրթության ընթացքում հասարակության սոցիալ-տնտեսական կյանքին մասնակցելու, մարդկային և սոցիալական կապիտալ ձևավորելու և աշխատաշուկային ծանոթանալու արդյունավետ միջոցներից է կամավորությունը, Կառավարության 05.12.2019 N 1753-Լ որոշմամբ 1-ին հավելվածով հաստատված «Աշխատի'ր, Հայաստան» ռազմավարությամբ նախատեսվել է կամավորության ինստիտուտի զարգացմանն ուղղված օրենսդրական և ինստիտուցիոնալ կարգավորումների մշակում և ներդրում (1-ին նպատակ, 1.7-րդ գործողություն): Ինչով էլ պայմանավորված` նույն որոշման 2-րդ հավելվածով հաստատված «Աշխատի'ր, Հայաստան» ռազմավարության գործողությունների շրջանակի 1-ին խնդրի 1.7-րդ գործողության կատարման շրջանակներում մշակվել է Նախագիծը և դրանից բխող մի շարք օրենքներում լրացումներ և փոփոխություններ նախատեսող օրենքների նախագծերի փաթեթը: |
| **2.** | **Ընթացիկ իրավիճակը և խնդիրները** |
|  | Կամավորական գործունեությունն ու կամավոր աշխատանքը կամավորության վրա հիմնված, հանրօգուտ, անվարձահատույց գործունեություն կամ աշխատանք է, որը մշտապես եղել և մնում է քաղաքացիական հասարակության ուշադրության ներքո:  Երկրում կամավորական գործունեության և կամավոր աշխատանքի հետ կապված հարաբերություններն ունեն սուղ, դրվագային կարգավորումներ, ըստ էության, բացակայում են կամավորության մշակույթի կայացման և ներդրման համար միասնական իրավական հիմքերը: Այնուամենայնիվ, կամավորներ ներգրավելու հետ կապված որոշ ընդհանրական կարգավորումներ առկա են բարեգործության ոլորտում բարեգործական ծրագրեր իրականացնող կազմակերպությունների համար և առավել որոշակի, ընդ որում՝ պայմանագրային կարգավորումներ առկա են հասարական կազմակերպությունների համար:  «Հասարակական կազմակերպությունների մասին» ՀՀ օրենքով թույլատրվում է հասարակական կազմակերպություններին (բացառությամբ կրոնական կազմակերպությունների, կուսակցությունների, արհեստակցական միությունների) իրենց ոչ ձեռնարկատիրական գործունեության մեջ ներգրավել կամավորներ: Շաբաթական 20 ժամը գերազանցող կամավոր աշխատանքի դեպքում սահմանված են կամավորի հետ պայմանագիր կնքելու, կամավոր աշխատանքի մասին պայմանագրի բովանդակության, կամավոր աշխատանքի կատարման հետ կապված փոխհատուցման որոշակի կարգավորումներ: Հարկ է նշել, որ մինչև 20 ժամ ծանրաբեռնվածությամբ կամավոր աշխատանք կատարողների համար որևէ իրավական երաշխիք օրենքով ամրագրված չէ:  Բարեգործության բնագավառի ՀՀ օրենսդրությամբ սահմանված են կամավորի հասկացությունը, բարեգործություն ստացողների շրջանակը, որոնց օգտին կամավորների կողմից կատարվում են անհատույց աշխատանքներ, բարեգործական կազմակերպությունները, որոնք կարող են ստեղծվել հասարակական միավորումների, հիմնադրամների կամ օրենքով նախատեսված այլ ձևերով: Սահմանված են նաև բարեգործական որակված ծրագրերի շրջանակներում ներգրավված կամավորների հաշվառման և խրախուսման (ՀՀ պատվավոր կամավոր, ՀՀ տարվա կամավոր կոչումների շնորհում) վերաբերյալ որոշակի օրենսդրական կարգավորումներ: Սակայն սահմանված չի ստույգ ընթացակարգ՝ պայմանագրային կարգավորումներ, կողմերի իրավունք պարտականություններ, սոցիալական երաշխիքներ, ծախսերի հատուցման վերաբերյալ կարգավորումներ:  Ընդ որում՝ բարեգործական կազմակերպություններից հասարակական միավորումների ձևով ստեղծված կազմակերպությունների համար կամավորներ ներգրավելու հետ կապված հարաբերությունները (ընդ որում՝ ինչպես նշվեց միայն շաբաթական 20 ժամը գերազանցող կամավոր աշխատանքի դեպքում) ներկայում կարգավորվում են «Հասարակական կազմակերպությունների մասին» ՀՀ օրենքով, իսկ հիմնադրամների կամ օրենքով նախատեսված այլ ձևերով ստեղծված բարեգործական կազմակերպությունների համար կամավորների հետ կապված օրենսդրական որևէ նորմ, բացի «Բարեգործության մասին» ՀՀ օրենքով սահմանված ընդհանրական կարգավորումների, սահմանված չէ:  Խնդրահարույց է նաև այն հանգամանքը, որ ներկայում կամավոր աշխատանքի համար «Բարեգործության մասին» ՀՀ օրենքով սահմանված խրախուսման երաշխիքները տարածվում են միայն բարեգործական որակված ծրագրերի շրջանակներում ներգրավված կամավորների վրա: Այլ բնագավառներում ներգրավված կամավորների համար (որոնց թվում նաև այն հասարակական կազմակերպությունների կամավորների համար, որոնք բարեգործական ծրագրերի շրջանակներում չեն կատարում իրենց կամավոր աշխատանքները) նման երաշխիքներ սահմանված չեն:  Հատկանշական է նաև այն, որ առկա օրենսդրական կարգավորումներով հստակ տարանջատված չեն մինչև շաբաթական 20 ժամ ծանրաբեռնվածությամբ հասարակական կազմակերպության կողմից ներգրավված կամավորները և անօրինական աշխատողները, սահմանված չեն ոլորտում գործունեություն ծավալող բոլոր սուբյեկների (կամավոր ներգրավելու անհրաժեշտություն ունեցող կազմակերպություններ, կամավոր աշխատանք կատարող անձինք) համար հավասար պայմաններ և հնարավորություններ, սահմանված չեն կամավորական գործունեության և կամավոր աշխատանքի հետ կապված հարաբերությունները և, դրանով իսկ՝ ստույգ տարանջատված չեն աշխատանքային հարաբերություններից:  Այսպիսով՝ ինչպես նշվեց դեռևս առկա են օրենքով կարգավորման ենթակա որոշակի խնդիրներ, որոնք կարող են խոչընդոտել ոլորտի կայացմանն ու հետագա զարգացմանը:  Մասնավորապես, դրանցից **կարելի է առանձնացնել հետևյալ հիմնական խնդիրները`**   1. կամավորական գործունեություն և կամավոր աշխատանք կատարելու հետ կապված հարաբերություններն աշխատանքային հարաբերություններից, ինչպես նաև կամավոր աշխատանքն անօրինական կամ վարձու աշխատողի աշխատանքից տարանջատելու ոչ լիարժեք իրավական կարգավորումները, 2. կամավոր և օգնություն ցուցաբերելու նպատակով կատարված աշխատանքները, ինչպես նաև կամավորի և կամավոր աշխատանք կատարող այլ անձի կատարած աշխատանքները միմյանցից տարանջատելու մեխանիզմների բացակայությունը, 3. կամավոր աշխատանք կատարելու իրավասություն ունեցող անձանց, կամավորական գործունեության իրականացնելու իրավասություն ունեցող կազմակերպությունների շրջանակի ամրագրման անհրաժեշտությունը, 4. կամավորի և կազմակերպության միջև փոխհարաբերությունների պայմանագրային ոչ ամբողջական օրենդրական կարգավորումները, 5. կամավոր աշխատանքի հետ կապված ծախսերի փոխհատուցման մեխանիզմների բացակայությունը, ոչ միասնական հարկային արտոնությունների առկայությունը, 6. կամավոր աշխատանքի ընթացքում կամավոր աշխատանք կատարողների առողջության պահպանման և անվտանգության ապահովման, օրենքով սահմանված դեպքերում՝ կամավոր աշխատանք կատարողների կրած վնասի հատուցման մեխանիզմների, ինչպես նաև կամավորական գործունեության և կամավոր աշխատանքի հետ կապված հնարավոր ռիսկերի ապահովագրության երաշխիքների բացակայությունը, 7. կամավոր աշխատանքներում քաղաքացիական հասարակության առավել լայն շրջանակների ներգրավման խթանիչ մեխանիզմների բացակայությունը, 8. օրենքով սահմանված կարգով սոցիալական ծառայություններ մատուցելու իրավասություն ունեցող կազմակերպությունների կամ ֆիզիկական անձանց համար կամավոր հիմունքներով աջակցող ցանցին միանալու դեպքում օրենսդրական կարգավորման ամբողջական մեխանիզմների բացակայությունը, 9. կամավորական գործունեության և կամավոր աշխատանքի սուբյեկտների (Կազմակերպություններ, կամավորներ, կամավոր աշխատանք կատարող այլ անձինք) հաշվառման մեխանիզմների բացակայությունը, 10. կամավորական գործունեության և կամավոր աշխատանքի սուբյեկտների հիմնական իրավունքների և պարտականությունների ամրագրման անհրաժեշտությունն ու օրենսդրական կարգավորումների բացակայությունը, 11. կամավոր աշխատանքներն օտարերկրյա պետություններում, ինչպես նաև քաղաքացիություն չունեցող անձանց, օտարերկրյա պետությունների քաղաքացիների կամավոր աշխատանքը Հայաստանի Հանրապետությունում կազմակերպելու վերաբերյալ ամբողջական օրենսդրական կարգավորումների բացակայությունը, 12. կամավորի աշխատանքի հետ կապված իրավական, սոցիալական, ինչպես նաև այլ երաշխիքների ապահովման անհրաժեշտությունը: |
| **3.** | **Տվյալ բնագավառում իրականացվող քաղաքականությունը** |
|  | Պայմանավորված կամավորի ինստիտուտի կայացման և քաղաքացիական հասարակության մեջ վերջինիս դերի բարձրացման կարևորությամբ` 1985 թ. դեկտեմբերի 5-ը ճանաչվեց տնտեսական և սոցիալական զարգացմանն աջակցող կամավորների միջազգային օր, իսկ 2001թ. (այնուհետև՝ 2011 թ.) հայտարարվեց կամավորների միջազգային տարի:  Կամավորի ինստիտուտի կայացման և քաղաքացիական հասարակության մեջ վերջինիս դերի բարձրացման մեջ մեծ դերակատարում ունեցավ ՄԱԿ-ի Գլխավոր Վեհաժողովը՝ 2001 թ. դեկտեմբերի 5-ին ընդունելով N 56/38 բանաձևը, որում կոչ արեց պետություններին ստեղծել համապատասխան օրենսդրական հիմք՝ ոգեշնչելով մարդկանց կամավորական գործունեություն իրականացնելու հարցում: Այնուհետև ՄԱԿ-ի գլխավոր վեհաժողովի կողմից ընդունվեցին 2012 թ. դեկտեմբերի 20-ի N 67/138, ինչպես նաև 2015 թ. դեկտեմբերի 7-ի N 56/38 բանաձևերը՝ աշխարհի խաղաղության պահպանությանն ու զարգացմանը կամավորներին ինտեգրելու վերաբերյալ բանաձևերը:  ՄԱԿ-ի հանձնարարականներով անդամ երկրներին հանձնարարվել է կամավորական գործունեությունը ներառել իրենց սոցիալ-տնտեսական զարգացման ազգային ռազմավարություններում, ծրագրերում, բացառել ուղղակի և անուղղակի ձևով կամավորական գործունեությանը խանգարող, կամավոր աշխատանքը ոչ շահավետ ձևով ներկայացնող բոլոր խոչընդոտները, ինչպես նաև, հարգելով կամավորների լիիրավ անկախությունը` նրանց տրամադրել իրավական կարգավիճակ և պատշաճ սոցիալական պաշտպանություն: Կամավորության ողջ ներուժը օգտագործելու նպատակով՝ բնակչության բոլոր սոցիալական խմբերին (այդ թվում՝ երիտասարդներին, տարեցներին, կանանց, միգրանտմներին, փախստականներին, հաշմանդամություն ունեցող անձանց, ազգային փոքրամասնություններին) աջակցել և ներառել կամավորության մեջ՝ ապահովելով կամավորության համար հավասար պայմաններ և հնարավորություններ:  Կամավորական գործունեության խթանման հարցում կարևոր դերակատարում ունեցել նաև Եվրոպայի Խորհուրդը, որը ևս կոչ արեց անդամ երկրներին իրենց օրենքներից և իրավակիրառական պրակտիկայից բացառել այն բոլոր արգելքները, որոնք կարող են ուղղակի կամ անուղղակի կերպով խոչընդոտել անձանց՝ կամավորական գործունեությամբ զբաղվելուն:  Որպես ազգային և միջազգային տնտեսության զարգացմանը նպաստող կարևորագույն ռեսուրս և քաղաքացիական ակտիվության դրսևորման հիմնարար տարր՝ **կամավորական գործունեությունը և կամավոր աշխատանքը հստակ կարգավորված են աշխարհի մի շարք երկրներում,** ինչպես, օրինակ, **ԱՄՆ-ում, Շվեդիայում, Մեծ Բրիտանիայում, Ֆրանսիայում, Ուկրաինայում, Գերմանիայում, Չե­խիայում, Լեհաստանում, Հունգարիայում, Իսպանիայում, Իտալիայում, Լատվիայում, Լյուքսեմբուրգում, Պորտուգալիայում, Ռումինիայում և այլ երկրներում:**  Ուսումնասիրված երկրների փորձը ցույց է տալիս, որ այն երկրներում, որտեղ կան կամավորական գործունեության և կամավոր աշխատանքի ամուր ձևավորված ազգային ավանդույթներ, **կամավորական գործունեությունն ու կամավոր աշխատանքն անմիջականորեն պաշտպանված են օրենքով:** Կամավորի իրավական կարգավիճակի օրենսդրական ամրագրման բացակայությունն էական խոչընդոտներ է առաջացնում կամավորներին անօրինական աշխատողներից տարանջատելու հարցում: Մեկ այլ խնդիր է, երբ կամավոր աշխատանքների կատարման համար օրենսդրորեն նախատեսված չեն լինում պայմանագրային կարգավորման վերաբերյալ պարտադիր պահանջներ: Ինչն էլ պատճառ է հանդիսանում, որպեսզի կամավորները զրկված լինեն որոշակի իրավական, սոցիալական և այլ երաշխիքներից:  Օրինակ, **Լատվիայում, Լիտվայում, Ռումինիայում, Շվեդիայում, Չեխիայում, ինչպես նաև այլ երկրներում մինչև կամավոր աշխատանքներ կատարելը նախատեսված են պարտադիր պայմանագիր կնքելու վերաբերյալ կարգավորումներ:**  Կարևորելով կամավորի ինստիտուտի օրենսդրական համապարփակ կարգավորման անհրաժեշտությունը, ինչպես նաև հիմք ընդունելով քաղաքացիական հասարակության մեջ առկա զարգացումներն ու մարտահրավերները՝ դեռևս 2006 թ., ապա նաև՝ 2010 թ., մշակվել և շրջանառության մեջ են դրվել «Կամավոր աշխատանքի մասին» ՀՀ օրենքի նախագծեր:  Շահագրգիռ քննարկումների ընթացքում ձևավորվել է այն տեսակետը, որ նման օրենքի անհրաժեշտություն չկա, պայմանավորված այն հանգամանքով, որ կամավոր աշխատանքի հետ կապված իրավահարաբերություններն արդեն իսկ կարգավորված են «Բարեգործության մասին» ՀՀ օրենքի շրջանակներում: Արդյունքում, «Կամավոր աշխատանքի մասին» ՀՀ օրենքի նախագիծը հանվել է շրջանառությունից:  2015 թ. նման օրենսդրական նախաձեռնությամբ հանդես են եկել նաև ՀՀ Ազգային ժողովի պատգամավորներ Վահրամ Բաղդասարյանը, Գագիկ Մելիքյանը, Վահրամ Մկրտչյանը, Ռուզաննա Մուրադյանը և Կարինե Պողոսյանը: Սակայն, համապատասխան օրենսդրական նախաձեռնությունները չեն ընդունվել:  ՀՀ կառավարության 2017 թ. մարտի 23-ի նիստի N 12 արձանագրային որոշման 3-րդ կետով ՀՀ կառավարության հավանությանն է արժանացել «Կամավորական գործունեության և կամավոր աշխատանքի մասին» ՀՀ օրենքի հայեցակարգը, որի հիման վրա ՀՀ աշխատանքի և սոցիալական հարցերի նախարարության կողմից մշակվել և շրջանառվել է «Կամավորական գործունեության և կամավոր աշխատանքի մասին» ՀՀ օրենքի և դրանից բխող մի շարք այլ օրենքներում փոփոխություններ նախատեսող նախագծերի փաթեթը, որը 2018 թվականի օգոստոսին հանվեց շրջանառությունից հետագա քննարկումների անհրաժեշտությամբ պայմանավորված:  Արդյունքում, ոլորտի ոչ ամբողջական կարգավորումն ու դրանում առկա մի շարք խնդիրները խոչընդոտում են կամավորի ինստիտուտի կայացմանն ու հետագա զարգացմանը՝ պահանջելով համապատասխան լուծումներ: |
| **4.** | **Կարգավորման նպատակը և բնույթը** |
|  | Օրենքի ընդունման նպատակը կամավորական գործունեության և կամավոր աշխատանքի ամբողջական օրենսդրական կարգավորումն է, այդ թվում՝ կամավորական գործունեության և կամավոր աշխատանքի համար միասնական իրավական կարգավորումների սահմանումն ու առկա իրավական հիմքերի ներդաշնակեցումը, որը նաև համապատասխան իրավական հիմքեր կստեղծի կազմակերպությունների կորպորատիվ սոցիալական պատասխանատվության ինստիտուտի զարգացման համար, օրինակ, կազմակերպությունների կամավորական ծրագրերի միջոցով տարբեր սոցիալական խմբերին` հաշմանդամություն ունեցող անձանց, տարեցներին, կյանքի դժվարին իրավիճակում հայտնված անձանց, սոցիալական աջակցության կարիք ունեցող այլ անձանց սոցիալական պաշտպանությանը մասնակցելու միջոցով:  Հատկանշական է նաև այն, որ 2016 թ. հունվարի 1-ից պաշտոնապես ուժի մեջ են մտել 2015 թ. սեպտեմբերին Նյու Յորքում կայացած` ՄԱԿ-ի Կայուն զարգացման գագաթնաժողովին աշխարհի երկրների առաջնորդների ընդունած` [**«Վերափոխենք աշխարհը. կայուն զարգացման օրակարգ 2030-ում»**](http://www.un.org/ga/search/view_doc.asp?symbol=A/RES/70/1&Lang=R)**ներառված 17 նպատակները,** որոնք նպատակաուղղված են վերացնելու աղքատությունը` իր բոլոր ձևերով ու դրսևորումներով, պայքարելու անհավասարությունների դեմ և լուծելու կլիմայի փոփոխության հետ կապված խնդիրները առաջիկա 15 տարվա ընթացքում: Այստեղ հաշվի է առնված, որ աղքատության վերացումը պետք է ուղեկցվի այնպիսի ռազմավարությունների կիրառմամբ, որոնք կնպաստեն տնտեսական աճի խթանմանը և սոցիալական մի շարք կարիքների բավարարմանը, այդ թվում՝ կրթության, առողջապահության, սոցիալական պաշտպանության և աշխատանքի ոլորտներում՝ միաժամանակ լուծելով կլիմայի փոփոխության և շրջակա միջավայրի հետ կապված խնդիրները:  **ՄԱԿ-ի կողմից (Կամավորականությունն ու գլոբալ նպատակները աշխատություն, 2017 թ.) առանձնահատուկ ներկայացվել է** այն մոտեցումը, որ առանց հասարակության լայն շերտերի ներգրավման անհնար է հասնել նշված 17 նպատակներին, և, որ կամավորի ինստիտուտն ուժեղ ազդակ է կայուն զարգացման համար և կարող է տեխնիկական աջակցություն ապահովել և գործունեություն ծավալել բոլոր 17 նպատակներն իրացնելու համար: Հետևաբար, ՄԱԿ-ի գլխավոր վեհաժողովի՝ 2015 թ. դեկտեմբերի 7-ի N 56/38 բանաձևում (աշխարհի խաղաղության պահպանությանն ու զարգացմանը կամավորներին ինտեգրելու վերաբերյալ) հատուկ կարևորվել է ԿԶՆ 17 նպատակների իրացման մեջ կամավորությունն ինտեգրելը ՝ հատկապես զարգացող երկրներում: Կայուն զարգացման նպատակները դիտվել են որպես գլոբալ համագործակցության կոչ, որտեղ լիիրավ գործընկերոջ դեր է հատկացվել կամավորական միություններին (A/RES/70/1 հանձնարարական, կետ 45):  Կամավորական գործունեության և կամավոր աշխատանքի համար Օրենքի նախագծով նախատեսված կարգավորումները մշակվել են նաև հաշվի առնելով Կայուն զարգացման նպատակները և կամավորի ինստիտուտի դերը նշված նպատակներն իրացնելու հարցում:  Օրենքի նախագծով առաջարկվող օրենսդրական կարգավորումները հիմնականում նպատակաուղղված են կամավորի ինստիտուտի կայացմանը, այդ թվում՝ հասարակության լայն շերտերի կամավորական գործունեության և կամավոր աշխատանքների ներգրավելու համար անհրաժեշտ նախապայմաններ ամրագրելուն, հասարակության մեջ խոցելի խմբերի նկատմամբ ոչ խտրական վերաբերմունքի, փոխօգնության մթնոլորտի ձևավորմանը, բնակչության կյանքի որակի բարձրացմանն ու կենսակերպի բարելավմանն աջակցելուն, ինչպես նաև ինքնակազմակերպվող ու քաղաքացիական ակտիվ հասարակություն ձևավորելուն:  **Օրենքի ընդունմամբ կամրագրվեն.**   1. կամավորական գործունեության և կամավոր աշխատանք կատարելու հետ կապված հարաբերություններն աշխատանքային հարաբերություններից, կամավոր աշխատանքն անօրինական կամ վարձու աշխատողի աշխատանքից տարանջատելու լիարժեք իրավական կարգավորումները, 2. կամավոր և օգնություն ցուցաբերելու նպատակով կատարված աշխատանքները կամ կամավորի և կամավոր աշխատանք կատարող այլ անձի կատարած աշխատանքները միմյանցից տարանջատելու մեխանիզմները, 3. կամավոր աշխատանք կատարելու իրավասություն ունեցող անձանց շրջանակը, 4. կամավորական գործունեության և կամավոր աշխատանքի սուբյեկտները (Կազմակերպությունները, կամավորները, կամավոր աշխատանք կատարող այլ անձինք), 5. ինչպես կազմակերպությունների միջոցով, այնպես էլ անհատական նախաձեռնությունների (որպես անհատ կամ խումբ կամավոր աշխատանքներ կատարելու կամ կամավորական գործողություններ (ակցիաներ) կազմակերպելու կամ մասնակցելու) ձևով կամավոր աշխատանքների կատարման կարգավորումները, 6. կամավորական գործունեության և կամավոր աշխատանքի սահմանափակումներն ու առանձնահատկությունները, 7. կամավորի, կամավորական կազմակերպության միջև փոխհարաբերությունների պայմանագրային կարգավորումները, 8. կամավոր աշխատանքի կատարման հետ կապված ծախսերի փոխհատուցման մեխանիզմները, կամավոր աշխատանքների կատարման հետ կապված ծախսերի փոխհատուցման մասով հարկային արտոնությունների սահմանումը, 9. կամավոր աշխատանքի ընթացքում կամավորների և այլ անձանց առողջության և անվտանգության ապահովման երաշխիքները, 10. կամավոր աշխատանք կատարող անձի կրած վնասի հատուցման իրավական հիմքերը, 11. կամավոր աշխատանքի հետ կապված հնարավոր ռիսկերից (դժբախտ դեպքերից, մասնագիտական հիվանդություններից, երրորդ անձանց գույքային կամ անձնական վնաս պատճառելու ռիսկի հետ կապված քաղաքացիական պատասխանատվությունից) ապահովագրության երաշխիքները, 12. կամավոր աշխատանք կատարող անձանց հաշվառելու, ինչպես նաև լիազոր մարմնի կողմից կամավորական գործունեության և կամավոր աշխատանքի սուբյեկտների տվյալների շտեմարան վարելու վերաբերյալ կարգավորումները, 13. կամավորական գործունեության և կամավոր աշխատանքի սուբյեկտների հիմնական իրավունքները և պարտականությունները, պատասխանատվությունն ինչպես միմյանց, այնպես էլ՝ կամավորական գործունեության և կամավոր աշխատանքի հետ կապված երրորդ անձանց նկատմամբ:   Հարկ է նշել, որ **կամավոր աշխատանք կատարող այլ անձի համար** պայմանագրային կարգավորում Օրենքի նախագծով չի նախատեսվել՝ վերջիններիս կամավոր աշխատանք կատարելու ինքնաբուխ ցանկությունները չսահմանափակելու և անհատական նախաձեռնությունները չխոչընդոտելու նպատակով: Նշված սկզբունքը խրախուսվում է նաև միջազգային պրակտիկայում (Միացյալ ազգերի կազմակերպություն, Աշխատանքի միջազգային կազմակերպություն, Եվրոմիություն): Ավելին Օրենքի նախագծով որոշակի երաշխիքներ (սոցիալական, իրավական և այլ), իրավունքներ և պարտականություներ նախատեսվել են նաև կամավոր աշխատանք կատարող այլ անձանց համար:  Օրենքի նախագծով նախատեսվել է նաև, որ կամավորական գործունեություն կարող են իրականացնել և կամավորներ ներգրավել **առևտրային կազմակերպությունները կամ անհատ ձեռնարկատերերը**: Սակայն, այս դեպքում նրանց կամավորական գործունեությունը պետք է իրականացվի «Բարեգործության մասին» ՀՀ օրենքով սահմանված բարեգործական ծրագրին համապատասխան:  Նախատեսվել է նաև սահմանափակում, որի համաձայն՝ **կամավորները չեն կարող ներգրավվել** ինչպես կամավորական **կազմակերպությունների ձեռնարկատիրական գործունեության մեջ**: Հաշվի են առնվել ինչպես Միացյալ ազգերի կազմակերպության, Աշխատանքի միջազգային կազմակերպության, Եվրոմիության կողմից միջազգային պրակտիկայում ամրագրված մոտեցումները և բազմաթիվ երկրներում (օրինակ, **Մեծ Բրիտանիա, Հունգարիա, Լեհաստան, Պորտուգալիա, Ռումինիա, Էստոնիա, Բելիգիա)** կամավորական գործունեության մեջ նաև մասնավոր հատվածին ներգրավելու պրակտիկան, այնպես էլ՝ երկրում փաստացի որոշակի առևտրային կազմակերպությունների կողմից իրականացվող կամավորական գործունեությունը:  Ինչպես արդեն նշվեց, Օրենքի նախագծով նախատեսվում է ամրագրել կամավորական գործունեության և կամավոր աշխատանք կատարելու հետ կապված հարաբերություններն աշխատանքային հարաբերություններից, կամավոր աշխատանքն անօրինական կամ վարձու աշխատողի աշխատանքից տարանջատելու լիարժեք իրավական կարգավորումները, **կամավոր և օգնություն ցուցաբերելու նպատակով կատարված աշխատանքները** կամ կամավորի և կամավոր աշխատանք կատարող այլ անձանց կատարած աշխատանքները միմյանցից տարանջատելու մեխանիզմները:  Այս առումով էական նշանակություն ունի, Օրենքով ինչպես «կամավոր աշխատանք» հասկացության, **այնպես էլ՝ «օգնություն ցուցաբերելու նպատակով կատարվող աշխատանք» հասկացության սահմանումը:**  Աշխատանքի վիճակագիրների 19-րդ միջազգային կոնֆերանսի զեկույցում (ԱՄԿ, վիճակագրության ստորաբաժանում, 2013 թ.) ընտանիքի անդամների համար անհատույց աշխատանքը չպետք է հաշվարկվի որպես կամավոր աշխատանք: **Եվ էական նշանակություն ունի ազգային մակարդակներում օրենսդրորեն որոշակիացնել ընտանիքի անդամին և ընտանեկան հարաբերությունների բնույթը:** Նշենք նաև, որ ՀՀ ընտանեկան օրենսգրքի 3-րդ հոդվածի 1-ին մասի համաձայն՝ Հայաստանի Հանրապետությունում ընտանեկան հարաբերությունները կարգավորվում են ՀՀ Սահմանադրությամբ, ՀՀ ընտանեկան օրենսգրքով, ՀՀ քաղաքացիական օրենսգրքով, այլ օրենքներով, ՀՀ միջազգային պայմանագրերով, ինչպես նաև իրավական այլ ակտերով:  Նույն օրենսգրքի 2-րդ հոդվածով սահմանված է նաև, որ ընտանեկան օրենսդրությունը կարգավորում է անձնական ոչ գույքային և գույքային հարաբերություններն ընտանիքի անդամների միջև՝ ամուսինների, ծնողների և զավակների (որդեգրողների ու որդեգրվածների), իսկ **ընտանեկան օրենսդրությամբ նախատեսված դեպքերում և շրջանակներում՝ մյուս ազգականների և այլ անձանց միջև**: **Հետևաբար ընտանեկան հարաբերություններն արդեն իսկ կարգավորված են վերը նշված նորմատիվ իրավական ակտերով**:  «Ընկերական կամ հարևանական հարաբերությունների» վերաբերյալ կարգավորումների առումով նշենք, որ ընկերական և հարևանական հարաբերությունների շրջանակներում օգնություն ցուցաբերելու նպատակով կատարվող աշխատանքները չեն կարգավորվել, աշխատանքների կատարման հստակ պայմաններ կամ կարգ չի նախատեսվել **այդ շրջանակներում օգնություն ցուցաբերող անձանց ինքնաբուխ ցանկությունները չսահմանափակելու և անհատական նախաձեռնությունները չխոչընդոտելու,** օրենքով կարգավորվող դրույթները որոշակիորեն մեղմացնելու նպատակով:  **Ուսումնասիրված մի շարք երկրներում** ևս ընտանեկան, հարևանական կամ ընկերական հարաբերությունների շրջանակներում կատարվող աշխատանքները **բացառվում են կամավոր աշխատանքների իրավական կարգավորումների դաշտից** (կամավոր աշխատանքները կարգավորող համապատասխան օրենքի գործողությունը չի տարածվում նման հարաբերությունների վրա), օրինակ, **Իսպանիայում, Պորտուգալիայում, Լյուքսեմբուրգում, Մոնտենեգրոյում, Բելգիայի Թագավորությունում, Սերբիայում, Էստոնիայում:**  Օրենքի նախագծով նախատեսվում է ամրագրել կամավոր աշխատանք կատարող անձանց **հաշվառման մատյաններ վարելու վերաբերյալ կարգավորումներ**: Հաշվառման մատյաններում ըստ իրենց ցանկության հաշվառվելու են կամավորները, ինչպես նաև կամավոր աշխատանք կատարող այն անձինք, որոնք ներգրավվելու են կամավորական կազմակերպությունների կողմից կազմակերպված կամավորական գործողություններում (ակցիա): **Նախատեսվել է նաև, որ հաշվառման մատյաններում չեն կարող վերջիններիս վերաբերյալ տվյալներ հաշվառվել, եթե կամավորը կամ կամավոր աշխատանք կատարող այլ անձը գրավոր հրաժարվել են հաշվառվելուց:**  **Հաշվառման մատյանների վարումը էական նշանակություն ունի միասնական տեղեկատվական բազայի ձևավորման հարցում**: **Միասնական տեղեկատվական բազայի առկայությունը հնարավորություն կտա** կամավոր աշխատանք կատարողների ներուժի կարիքն ունենալու պարագայում (ինչպես, օրինակ, բնական աղետների դեպքերում կամ այլ առաջին հրատապության աշխատանքների ներգրավելու նպատակով) արագ կոորդինացնել կամավորների հավաքագրման աշխատանքները, վերջիններիս ներուժն օգտագործել հասցեական: Այն անհրաժեշտ կլինի նաև կամավոր աշխատանքների համար վերջիններիս խրախուսման ներկայացնելու կամ կամավոր աշխատանքները հավաստող տեղեկատվություն կամ երաշխավորագրեր տրամադրելու, ազգային և միջազգային ֆորումներում կամ ազգային և միջազգային տարբեր գիտաժողովներում, տարբեր աշխատանքային խմբերում, ինչպես ակտիվ կամավորների, այնպես էլ` կամավորական գործունեություն իրականացնող ակտիվ կազմակերպությունների, կամավոր աշխատանք կատարողների կամ կամավորական կազմակերպությունների մասնակցությունն ապահովելու և այլ դեպքերում:  Ուսումնասիրված երկրների փորձը ցույց է տալիս, որ **տվյալների միասնական բազա վարվում է շատ երկրներում,** սակայն տարբեր մեխանիզմերով, օրինակ, **Սերբիայում** կազմակերպությունների կողմից վարվում են հաշվառման մատյաններ և լիազոր նախարարության կողմից տվյալների շտեմարան, **Հունգարիայում** **և Չեխիայի Հանրապետությունում**՝ կազմակերպությունների կողմից վարվում է պարտադիր հաշվառում, իսկ կամավորական կազմակերպությունները պարտադիր կարգով գրանցվում են լիազոր մարմնում, **Ավստրալիայում** ևս կազմակերպությունների կողմից պարտադիր հաշվառում է վարվում, **Մակեդոնիայում՝** կազմակերպությունները վարում են պարտադիր հաշվառում, իսկ կամավորներին տրամադրվում են անձնական գրքույկներ, որի տրամադրման և գրանցման կարգը սահմանում է լիազոր նախարարությունը: Այս առումով, Նախագծով առավել ճկուն մեխանիզմ է նախատեսվել, ուղղակի ըստ ցանկության հաշվառման մատյանների վարման տարբերակով:  Կամավորական գործունեության և կամավոր աշխատանքի օրենսդրական կարգավորման համապատասխան հիմքեր և միասնական օրենսդրական կարգավորումներ ապահովելու նպատակով՝ **Օրենքի նախագիծը ներկայացվել է ՀՀ քաղաքացիական օրենսգրքում, ՀՀ հարկային օրենսգրքում, ինչպես նաև «Բարեգործության մասին», «Հասարակական կազմակերպությունների մասին», «Սոցիալական աջակցության մասին», «Պետական տուրքի մասին» ՀՀ օրենքներում փոփոխություններ նախատեսող նախագծերի փաթեթով:**  Մասնավորապես՝   1. Օրենքի նախագծով կամավորների և կամավոր աշխատանք կատարող այլ անձանց համար նախատեսվում են կամավոր աշխատանքի շրջանակներում օրենքով սահմանված պարտականությունները կատարելիս կրած վնասի՝ **ՀՀ քաղաքացիական օրենսգրքով** սահմանված դեպքերում և կարգով հատուցման երաշխիքներ: Ինչով էլ պայմանավորված՝ ՀՀ քաղաքացիական օրենսգրքում նախատեսվող լրացումներով ապահովվում է նշված երաշխիքների իրացման համար ամբողջական իրավական հիմքերի առկայությունը: 2. **ՀՀ հարկային օրենսգրքով** (147-րդ հոդվածի 1-ին մասի 12-րդ կետ) ՀՀ օրենսդրությամբ սահմանված նորմաների սահմաններում աշխատանքային պայմանագրերի շրջանակներում աշխատանքների կատարման հետ կապված փոխհատուցման վճարները (այդ թվում` դիվանագիտական ծառայողների փոխհատուցման վճարների), բացառությամբ աշխատանքից ազատվելու դեպքում չօգտագործված արձակուրդի փոխհատուցման վճարները, համարվում են նվազեցվող եկամուտներ (նվազեցումներ): Առաջարկվող փոփոխություններով նախատեսվում է նման կարգավորում ամրագրել նաև կամավոր աշխատանքների կատարման հետ կապված ծախսերի փոխհատուցման համար: Միջազգային փորձի ուսումնասիրությամբ պարզվել է, որ կամավորական գործունեություն իրականացնող կազմակերպությունների ծախսերը ոչ ձեռնարկատիրական գործունեության մասով **չեն հարկվում մի շարք երկրներում,** ինչպես, օրինակ, **Իտալիայում, Սլովենիայում, Հունգարիայում, Լյուքսեմբուրգում, Շվեդիայում, Մեծ Բրիտանիայում:** 3. **«Բարեգործության մասին» ՀՀ օրենքում** խմբագրվում է կամավորի հասկացությունը («կամավոր» հասկացությունն ամբողջական սահմանվում է Օրենքով), Օրենքով սահմանվում է բոլոր կամավորների (այդ թվում՝ բարեգործական որակված ծրագրերի շրջանակներում ներգրավված) համար երաշխիքների, իրավունքների և պարտականությունների, պատասխանատվության հստակ և միասնական շրջանակ, ինչպես նաև պայմանագրային կարգավորումների ապահովում: «Բարեգործության մասին» ՀՀ օրենքով միայն բարեգործական որակված ծրագրերի իրականացման աշխատանքներում ներգրավված կամավորների համար սահմանված խրախուսման երաշխիքները փոփոխությունների արդյունքում նախատեսվում է սահմանել բոլոր կամավորների համար, անկախ այն հագամանքից, թե Օրենքով նախատեսվող որ բնագավառներում կամ աշխատանքներում նրանք կներգրավվեն: 4. **«Հասարակական կազմակերպությունների մասին» ՀՀ օրենքով** հասարակական կազմակերպություների կողմից կամավորներ ներգրավելու, կամավորների հետ պայմանագրեր կնքելու, կամավորների ներգրավվման վերաբերյալ այլ կարգավորումները փոփոխությունների արդյունքում կմիասնականացվեն՝ դրանով իսկ ամրագրելով կամավոր ներգրավելու իրավասություն ունեցող բոլոր կազմակերպությունների և կամավորների համար միասնական, հավասար հնարավորություններ, իրավական, սոցիալական և այլ երաշխիքներ: Կնախատեսվի նաև պայամագրի կնքում մինչև շաբաթական 20 ժամ կամավոր աշխատանք կատարող կամավորների համար՝ վերջիններիս համար ևս ապահովելով այն իրավական, սոցիալական և այլ երաշխիքները, որոնցից զրկված են առկա օրենսդրական կարգավորումների պայմաններում: 5. **«Սոցիալական աջակցության մասին» ՀՀ օրենքի** կիրարկման շրջանակներում խնդիր է սոցիալական աջակցության ոլորտում սոցիալական ծառայություններ մատուցելու իրավասություն ունեցող կազմակերպությունների, անձանց համար կամավոր հիմունքներով օրենքով սահմանված աջակցող ցանցին միանալու դեպքում օրենսդրական կարգավորումների, կամավորների ներգրավման և կամավոր աշխատանքի հետ կապված ամբողջական մեխանիզմների բացակայությունը: Նշենք, որ կամավոր հիմունքներով սոցիալական ծառայություների տրամադրմանը մասնակցությունը՝ բխում է Խարտիայի 14-րդ հոդվածի 2-րդ պարբերության (սոցիալական ապահովության ծառայությունների ստեղծման և պահպանման գործին հանրության մասնակցության ապահովումը) պահանջից: Մասնավորապես, խարտիայի 14-րդ հոդվածի 2-րդ պարբերության համաձայն՝ սոցիալական ապահովության ծառայություններից օգտվելու իրավունքի արդյունավետ կիրառումն ապահովելու նպատակով երկիրը (որպես Խարտիան և մասնավորապես նշված պարբերությունը վավերացնող կողմ) պարտավորվել է խրախուսել անհատների և կամավորների կամ այլ կազմակերպությունների մասնակցությունը սոցիալական ծառայությունների ստեղծման և պահպանման գործին: Սոցիալական իրավունքի եվրոպական կոմիտեի 2013 թ.` Վերանայված եվրոպական սոցիալական խարտիայի 14.2-ի (Հանրության մասնակցությունը սոցիալական ապահովության ծառայությունների ստեղծման և պահպանման գործին) վերաբերյալ եզրակացություններում ներկայացվել են որոշակի հարցադրումներ կապված կամավորական կազմակերպություններին սոցիալական ծառայությունների ոլորտում տրամադրվող աջակցության, հարկային արտոնությունների, կամավորական կազմակերպությունների կողմից սոցիալական ծառայություններ տրամադրելու համար անհրաժեշտ ընթացակարգերի և պայմանների առկայության, կամավորական կազմակերպությունների կողմից մատուցվող սոցիալական ծառայությունների չափանիշների մոնիթորինգի վերաբերյալ: Այս առումով ինչպես նշվեց **երկրում ներդրված սոցիալական ծառայությունների տրամադրման համար ապահովված է աջակցող ցանցի միջոցով կամավորության հիմունքներով անհատների և կամավորների կամ այլ կազմակերպությունների մասնակցության հնարավորությունն ու իրավունքը: Սակայն կամավորների ներգրավման և կամավորական կազմակերպությունների գործունեության կամ կամավոր աշխատանքի կատարման ստույգ ընթացակարգերը, պայմանագրային կարգավորումները, հարկային արտոնությունները կամավորության մասով սահմանված չեն**: Նշված խնդրի կարգավորման նպատակով Օրենքի նախագծի փաթեթում ներառվել է համապատասխան նախագիծ, որով կամավորական գործունեության շրջանակներում օրենքով սահմանված կարգով սոցիալական ծառայություններ մատուցելու իրավասություն ունեցող կազմակերպությունների, ինչպես նաև ֆիզիկական անձի համար կամավոր հիմունքներով աջակցող ցանցին միանալու դեպքում կապահովվեն օրենսդրական ամբողջական կարգավորումները, 6. Օրենքի նախագծով նախատեսվում է կամավորական գործունեության և կամավոր աշխատանքի հետ կապված վեճերը դատական կարգով լուծելու վերաբերյալ կարգավորում: **«Պետական տուրքի մասին» ՀՀ օրենքում** կատարվող լրացմամբ կամավորական գործունեության և կամավոր աշխատանքի հետ կապված վեճերով հայցվորների համար կամարագրվի դատարաններում պետական տուրքի վճարումից ազատվելու վերաբերյալ երաշխիք: Նախատեսվել է նաև Հայաստանի Հանրապետությունում կամավորական գործունեություն կամ կամավոր աշխատանք կատարելու նպատակով ՀՀ ժամանող անձանց համար՝ Հայաստանի Հանրապետությունում օտարերկրյա քաղաքացիների կացության կարգավիճակի հետ կապված փաստաթղթեր տալու, ՀՀ մուտքի արտոնագիր ձևակերպելու հետ կապված ծառայությունների համար պետական տուրքի վճարումից ազատվելու արտոնություն:   Օրենքի նախագծով նախատեսվում են կամավոր աշխատանքի խրախուսման որոշակի երաշխիքներ, մասնավորապես՝ «ՀՀ պատվավոր կամավոր» և «ՀՀ տարվա կամավոր» կոչումների շնորհման և խրախուսման այ ձևերի սահմանման ընթացակարգ: Հիմք ընդունելով այն հանգամանքը, որ **Հայաստանի Հանրապետության պետական պարգևների և պատվավոր կոչումների մասին ՀՀ օրենքի** 2-րդ հոդվածի համաձայն` ՀՀ պետական պարգևների և պատվավոր կոչումների հետ կապված հարաբերությունները կարգավորվում են ՀՀ Սահմանադրությամբ և նույն օրենքով ՝ համապատասխան իրավական հիմքերը ապահովելու նպատակով լրացումներ են նախատեսվել նաև «Հայաստանի Հանրապետության պետական պարգևների և պատվավոր կոչումների մասին» ՀՀ օրենքում: |
| **5.** | **Նախագծի մշակման գործընթացում ներգրավված ինստիտուտները և անձինք** |
|  | Օրենքի նախագիծը մշակվել է ՀՀ աշխատանքի և սոցիալական հարցերի նախարարության կողմից: |
| **6.** | **Ակնկալվող արդյունքը** |
|  | Օրենքի ընդունմամբ կամրագրվեն կամավորական գործունեության և կամավոր աշխատանքի ամբողջական և միասնական օրենսդրական կարգավորումները, ինպես նաև կամավորի ինստիտուտի կայացման և կամավորության մշակույթի զարգացման համար անհրաժեշտ պայմաններն ու մեխանիզմները: |

**ՏԵՂԵԿԱՆՔ**

**«ԿԱՄԱՎՈՐԱԿԱՆ ԳՈՐԾՈՒՆԵՈՒԹՅԱՆ ԵՎ ԿԱՄԱՎՈՐ ԱՇԽԱՏԱՆՔԻ ՄԱՍԻՆ», «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ», «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱUԻՆ»,** **««ԲԱՐԵԳՈՐԾՈՒԹՅԱՆ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱUԻՆ», «ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ», ««ՍՈՑԻԱԼԱԿԱՆ ԱՋԱԿՑՈՒԹՅԱՆ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱUԻՆ», ««ՊԵՏԱԿԱՆ ՏՈՒՐՔԻ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ», ««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ՊԱՐԳԵՎՆԵՐԻ ԵՎ ՊԱՏՎԱՎՈՐ ԿՈՉՈՒՄՆԵՐԻ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ» ՀՀ ՕՐԵՆՔՆԵՐԻ ՆԱԽԱԳԾԵՐԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ**

1. «Կամավորական գործունեության և կամավոր աշխատանքի մասին», «Հայաստանի Հանրապետության քաղաքացիական օրենսգրքում լրացումներ կատարելու մաuին», «Հայաստանի Հանրապետության հարկային օրենսգրքում լրացում կատարելու մաuին», ««Բարեգործության մասին» Հայաuտանի Հանրապետության օրենքում փոփոխություններ և լրացում կատարելու մաuին», «Հասարակական կազմակերպությունների մասին» Հայաuտանի Հանրապետության օրենքում փոփոխություններ և լրացումներ կատարելու մաuին», «Սոցիալական աջակցության մասին» Հայաuտանի Հանրապետության օրենքում լրացում կատարելու մաuին», ««Պետական տուրքի մասին» Հայաuտանի Հանրապետության օրենքում լրացումներ կատարելու մաuին», ««Հայաստանի Հանրապետության պետական պարգևների և պատվավոր կոչումների մասին» Հայաuտանի Հանրապետության օրենքում լրացումներ կատարելու մաuին» ՀՀ օրենքների նախագծերի ընդունմամբ անհրաժեշտ է համապատասխան փոփոխություններ և լրացումներ կատարել ՀՀ կառավարության 2003 թվականի մարտի 20-ի «Բարեգործների տրամադրած բարեգործական աջակցության և կամավորների կատարած աշխատանքի հաշվառման կարգը սահմանելու մասին» N 274-Ն որոշման մեջ,

2. «Կամավորական գործունեության և կամավոր աշխատանքի մասին», «Հայաստանի Հանրապետության քաղաքացիական օրենսգրքում լրացումներ կատարելու մաuին», «Հայաստանի Հանրապետության հարկային օրենսգրքում լրացում կատարելու մաuին», ««Բարեգործության մասին» Հայաuտանի Հանրապետության օրենքում փոփոխություններ և լրացում կատարելու մաuին», «Հասարակական կազմակերպությունների մասին» Հայաuտանի Հանրապետության օրենքում փոփոխություններ և լրացումներ կատարելու մաuին», «Սոցիալական աջակցության մասին» Հայաuտանի Հանրապետության օրենքում լրացում կատարելու մաuին», ««Պետական տուրքի մասին» Հայաuտանի Հանրապետության օրենքում լրացումներ կատարելու մաuին», ««Հայաստանի Հանրապետության պետական պարգևների և պատվավոր կոչումների մասին» Հայաuտանի Հանրապետության օրենքում լրացումներ կատարելու մաuին ՀՀ օրենքների նախագծերը չեն հակասում միջազգային պայմանագրերով Հայաստանի Հանրապետության ստանձնած պարտավորություններին:

**ՏԵՂԵԿԱՆՔ**

**«ԿԱՄԱՎՈՐԱԿԱՆ ԳՈՐԾՈՒՆԵՈՒԹՅԱՆ ԵՎ ԿԱՄԱՎՈՐ ԱՇԽԱՏԱՆՔԻ ՄԱՍԻՆ», «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ», «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱUԻՆ»,** **««ԲԱՐԵԳՈՐԾՈՒԹՅԱՆ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱUԻՆ», «ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ», ««ՍՈՑԻԱԼԱԿԱՆ ԱՋԱԿՑՈՒԹՅԱՆ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱUԻՆ», ««ՊԵՏԱԿԱՆ ՏՈՒՐՔԻ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ», ««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ՊԱՐԳԵՎՆԵՐԻ ԵՎ ՊԱՏՎԱՎՈՐ ԿՈՉՈՒՄՆԵՐԻ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ» ՀՀ ՕՐԵՆՔՆԵՐԻ ՆԱԽԱԳԾԵՐԻ** **ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Կամավորական գործունեության և կամավոր աշխատանքի մասին», «Հայաստանի Հանրապետության քաղաքացիական օրենսգրքում լրացումներ կատարելու մաuին», «Հայաստանի Հանրապետության հարկային օրենսգրքում լրացում կատարելու մաuին», ««Բարեգործության մասին» Հայաuտանի Հանրապետության օրենքում փոփոխություններ և լրացում կատարելու մաuին» և «Հասարակական կազմակերպությունների մասին» Հայաuտանի Հանրապետության օրենքում փոփոխություններ և լրացումներ կատարելու մաuին», «Սոցիալական աջակցության մասին» Հայաuտանի Հանրապետության օրենքում լրացում կատարելու մաuին», ««Պետական տուրքի մասին» Հայաuտանի Հանրապետության օրենքում լրացումներ կատարելու մաuին», ««Հայաստանի Հանրապետության պետական պարգևների և պատվավոր կոչումների մասին» Հայաuտանի Հանրապետության օրենքում լրացումներ կատարելու մաuին» ՀՀ օրենքների նախագծերի ընդունման կապակցությամբ պետական կամ տեղական ինքնակառավարման մարմինների բյուջեների վրա ազդեցության վերաբերյալ նշենք.

Հաշվի առնելով այն հանգամանքը, որ կամավորի ինստիտուտը (ամբողջական օրենսդրական կարգավորումներով) երկրում նոր է ներդրվում և համապատասխան կազմակերպություններում կամ շահագրգիռ կողմերի մոտ պրակտիկ վիճակագրություն կամ տվյալների բազա չի վարվում, հնարավոր չէ կանխատեսել ՀՀ պետական կամ տեղական ինքնակառավարման մարմինների բյուջեների վրա եկամուտների և ծախսերի ավելացման կամ նվազեցման մասին որևէ ֆինանսական գնահատական: